text:
A, a , prep Definitzione sa prima lítera de s'alfabbeto est unu grafema/lítera chi rapresentat unu sonu vocale apertu, largu, bàsciu; ma est fintzes una prep. de manígiu mannu e deosi, cun calecuna cunsonante in cuménciu de foedhu, po una abbitúdine, a logos càmbiat in ai (es. "ai como, ai cussu" = nr. aigòmo, aigússu, ma méngius regularizada comente si narat puru a como, a cussu, e a bortas po no cambiare "a" in "ai" iscrient puru "igomo, igussu" faendho un'àtera cosa chi no tocat); po su prus, ca est foedhu chi benit de is latinos "ac, ad, aut" chi acabbànt in cunsonante, afortit sa cunsonante de cuménciu de is foedhos chi s'agatat addenanti: fàghere a casu (= nr. acàsu), intrare a domo (= addòmo), leare a fidu (= afídu), seminai a linu (= allínu), foedhas a noso (= annòso), a minore (= amminòre), a sanu (= assànu), a su sero (= assusèro), a tie, a tui (= atíe, atúi); un'impreu mannu tenet sa "a" cun totu is vrb. po fàere su tempus bnd. e si ponet cun is formas personales de àere/ai (ind. pres.) prus s'inf. de su vrb. lessicale (candho custu cumènciat cun /a/ etotu, sa "a" si perdet in sa pronúncia ma est méngius a dh'iscríere e regularizare s'iscritura): apo a nàrrere, as a fàghere, at a bídere, apu a nai, eus a circai, eis a ligi, ant a gosai, apo a andhare, as a allichidiri, e deasi etotu s'impreat po fàere su cund. in camp. e mesania (ind. imp. + a + inf.: ia/emu a istimai, iast a podi fai, iat a bènnere, iaus a nàrrere, iais a cantare, iant a andhare); cun is vrb. s'impreat fintzes de àteru betu: po inditare bisóngiu, apretu = èssere + a + inf. (fut a ndhe bocare su dinare límpiu, fut a torraremus, fit a coitare, fit a triballare che macos, fit a s'irboligare, est a fàghere e no a istare a su pessa pessa! ◊ est a si movi, e no a fai preitza! ◊ pro isse fit a si ndhe ammachiare, ca sa fémina fit dechida e de manos bonas ◊ innoghe est a mòrrede de sa carestia!); in is domandhas = a + ind. (a mosset custu cane? ◊ a bi sezis? ◊ ma Deus a b'est? ◊ a lu faghimus un'isperimentu, giaghi deo a lu fagher prontu so? ◊ a ti ndh'ammentas de cudhos passados annos chi faghimis sonnos mannos? ◊ a dhu bit, su secretàriu, chi apu fatu bèni a ndi dh'artziai?); a bisura de art. cun is vrb. in forma de inf. bolendho inditare necessidade, cosa chi si bolet o fintzes solu si su vrb. inf. est sugetu o cumplementu ogetu de sa fràsia (a bentuai candu tirat bentu!, a torrare a inoghe a cras!, a pasare a sa fossa!, a triballare no rechedit a su mandrone, a nàrrere no est a fàghere, a manigare est fatu, a certai no mi praxit, a bochire tocat a Deus, apo nadu a callare!); cun su vrb. èssere + númene pl. = àteru vrb. (èssere a ohis = èssere naendho Ohi!, est a odheos = naendho Odheu!, so a túnchios = tzunchiandho, semus a boghes = abboghinandho, sos batos sunt a màulos = maulandho, est semper a irrocos = irrochendhe, a irbariones = irbarionendhe, a prentos = sufrindho dolore de bentre); cun su vrb. torrare + àteru vrb. inf. inditat cosa chi si arrepitit (torro a nàrrere = naro torra, torramus a abbaidare = abbaidamus torra, torras a preguntai = preguntas torra, dh'ant torrau a iscaresci = dh'ant iscarésciu torra, un'àtera borta); sa /a/ est desinéntzia fémina de is nm. e agt. mascos chi essint in -eri (panateri - panatera, posteri - postera, bandhuleri - bandhulera, bantaxeri - bantaxera) e de is agt. chi essint in -u (artu - arta, béciu - bècia, bellu - bella, fridu - frida, longu - longa, mannu - manna, piticu - pitica, turpu - turpa) Frases cmpl.ogetu: nara, tue a l'amas a Deus?◊ gatu cassat a topi, topi roit a loru ◊ apu bistu a sirboni ◊ no lessast intrai a nisciunus! ◊ apo cramadu a isse ◊ perdona a is chi ti ant oféndiu! ◊ ischiat a lèzere e a iscríere ◊ apu nau a ti transiri! ◊ eis a connosci a mimmi! ◊ at chérfidu Deu de mi lassare sanu a babbu meu (Sozu)◊ a los bies como a fizos meos? (S.Spiggia)◊ onora a babbu e a mamma! ◊ seu circhendi a mamma ◊ est pranghenne a tie ◊ chirca a chie cheres ◊ mutie a tziu Bachis! ◊ crama a Zuanne! ◊ connòsciu a Castedhu mellus de bidha tua ◊ alabaus a Deus ◊◊ acumpanzat su pronúmene cun dópia funtzione: siant iscomunigaus a chini nd'at fatu prexu! ◊ custu dh'issit solu a cine dh'at provau ◊ dh'ant a nai a chini seu dèu ◊ est a chie si ndhe faghet ◊ su coru miu no tenit a chini dh'allirgai ◊ sa genti sciiat a chi fiat, cussu 2. calidade: a pisedhu, a mannu, a betzu, a sanu, a malàidu ◊ t'istimaiant a sana, ma como chi ses morta raramente una borta ndhe faedhant sentza dolu e pena (A.Casula)◊ est mortu a pitzinnu ◊ no apo deunadu in pitzinnia e dias cherrer chi deune a betzu? ◊ in istiu s'erba est a fenu ◊ mellus mortu de pitiu po no sufriri tanti pena a mannu ◊ su pudhoni est unu pilloni a peis arrúbius 3. aina: segare a lepa, triballare a tzapu, corpare a fuste, iscríere a pinna, andai a cuadhu, papai a fruchita ◊ fiat a picu e a lantioni iscarravonendi po ndi bogai su giru de su dinai ◊ abrili at mortu su babbu a fríusu ◊ fiant guturadas fatas a telàrgiu ◊ tenídela a fitas de pane e a càlighes de abba! ◊ nci dh'ant a bogai a sonu de corru ◊ tenet su bestiàmine a proendha ◊◊ misura: cussu tenit su dinai a cofas ◊ tengu cóciula e buconis a lavamanus prenus 4. cmpl.de manera: faedhare a sa bona, andhare a pes traza traza, fàghere sa cosa a sa lestra, fuedhai a craru, istare a sa muda, andhare a rugadura, istare a sa sétida, manigare a sa ritza ◊ a bonas o a malas bi lu fato fàghere! ◊ a bículu a bículu che lu faghimus totu ◊ a pagu a pagu semus andhendhe addainanti ◊ leare a mossos, segare a mossu, leare a trubbu, fàghere a rugadura, nàrrere a pessamentu ◊ dare, leare, fàghere sas cosas a duas a duas, a pagas a pagas ◊◊ cmpl. de tempus: a dedie, a totu noti, a primu noti, a sa friscura ◊ a s'assegus li at nadu totu ◊ custu trabballu dh'apu fatu a mengianu ◊ a sa de tres dies Cristos est torradu a biu ◊◊ cmpl.de logu: ghiramus a bidha ◊ andaus a domu ◊ est a palas de su monte ◊ essimus a campu ◊ nci dh'ant ghetau a galera ◊ a inoghe! ◊ a pregare a crésia! ◊ andhare a su dutore, a su preíderu 5. iscopu o ue che agabbat una cosa: besside a bídere! ◊ benide a bos combidare! ◊ semus lassendhe su cunzadu a fenu ◊ custu lu dao a tie ◊ dh'apu nau a mamma ◊ semus andhendhe a s'olia, a landhe ◊ so pessendhe a triballare ◊ a su fogu! a su fogu! [andai a dhu studai!] 6. in disizos, lamentas o impudos, cumandhos, minetas, dimandhas: a ndhe bufare àteras bortas cun salude! ◊ a dhu connòsciri in su celu! ◊ a podiat durare tota vida! ◊ a no iscí ca dhu est s'unferru! ◊ a no si dinniai de mi agiudai! ◊ a lu podias fàghere tue, cantu chi chircas àtere! ◊ malaitu su pecadu, a no bi pensare innanti! ◊ a ndhe tenet de órulos cussu cane!…◊ a no ndhe pòdere nemmancu assazare! ◊ m'abbàida a no bi àere pessadu! ◊ acontzu ses, a no ndhe fàghere una de tzou! ◊ a trabagliare! ◊ a perdonare, su tziu, ca no bos poto dare nudha! ◊ a intrare, s'arretò! ◊ s'annu chi venit a èssere isposa! ◊ a dhu connòsciri mannu e bonu! ◊ a ti mazo, mih, si no mi l'agabbas! ◊ a candho como no pones mente, ite at a èssere a mannu! ◊ ite befe sutzessa in bidha mia a che furare a Santu Frantziscu! (A.Porcu)◊ a benis, Nina grasciosa, a binza a bodhire olia? (G.Raga)◊ a ti dhu fatzo su cafè? 7. a + agt. o nm. = mannu, meda: ahi, letores, a dultze momentu chi proesi legindhe cuss'iscritu!…◊ coromeu, a bonu chi est!…◊ male, a fortes chi sunt!…◊ oh raju a proa sa chi ant fatu sos dutores!…◊ oh, malasorte, a ómine famidu: màndhigat cantu trinta bacas! (B.Truddaju)◊ a bellu chi est a istare inoghe! 8. àteros impreos: mancari fachendhe a pastore, fit de fàcheres e de allegas a sa mannina ◊ fatu a professore, in cosas goi ndh'ischit prus pagu de nois ◊ so sempre matanendhe a abba, a sole, a caldu e a fritu che isciau ◊ dhus apu connotus a sa boxi ◊ dh'agatant a fragu ◊ anzare, fàghere a croba, a mascru, a fémina ◊ semenare una terra a trigu ◊ prantare s'ortu a basolu ◊ ispetare a nàschere ◊ coitare a fàghere 9. in sas distintziones: a chini dha pentzat de una manera e a chini de un'àtera ◊ a chini arrít e a chini prangit ◊ a candho goi a candho gai ◊ c'est a chini ammasedat e a chini bolit èssiri ammasedau (I.Lecca)◊◊ in sos paragones pro cosas cantepare: est mannu cantu a tie ◊ isse est che a sos àteros ◊ faghimus comente a bois ◊◊ pro inditare unu límite a su chi si narat: pecare a origras, èssere malàidu a su coro, èssere fertu a conca ◊◊ cun nm. de logu e de tempus pro inditare chi no est totu o totue o semper: est fatu a tretus, est a bighinados, a bidhas, a leadas, a logos; a iscutas, a dies, a bortas, a chidas istat bene, a iscutas istat male Ètimu ltn. ac, ad, aut Tradutziones Frantzesu à Ingresu a, an, in, at, to Ispagnolu a Italianu a, ad Tedescu a (Buchstabe des Alphabetes), an, in, zu.
abbadherigàre , vrb: abbedherigare Definitzione intostare, nau de frutuàriu chentza lómpiu, o fintzes tostau de su fritu (e deosi de su pane cruo puru); prnl. nau de una persona candho no torrat àlidu de su dispraxere o fintzes de s’errisu, e in cobertantza si narat fintzes po mòrrere Sinònimos e contràrios ammustèlchere, dilmagiare, disimainai, ingortigai, sdemmaniai / intostai Frases addaghi at ischidu chi fit mortu su fizu, sa mama si ch'est abbadherigada ◊ a ndhe tenes de risu: mih no ti che abbadhérighes, mih! ◊ male chi dh'abbadhérighet! 2. custa cosa no est lómpida: est abbadherigada ◊ bi ndhe aiat de s'abbadherigare, de su risu ◊ si ch'est abbadherigadu de su prantu, su pitzinnu ◊ su pane cheret cuguzadu bene ca sinono si che abbadhérigat, no bi pesat 3. candho mi che abbadhérigo faghide comente cherides, ma fintzas a candho abbarro biu inoghe cumandho deo! Ètimu srd. Tradutziones Frantzesu s'évanouir Ingresu to faint Ispagnolu desmayarse Italianu cadére in delìquio Tedescu in Ohnmacht fallen.
abballài , vrb Definitzione fàere a ballas s'orrobba, su fenu Sinònimos e contràrios abballonare, imballai Ètimu srd. Tradutziones Frantzesu emballer Ingresu to pack Ispagnolu embalar Italianu imballare Tedescu in Ballen pressen.
abbradinàre , vrb Definitzione fàere su logu totu a unu bràdinu, a lurtzina, isciúndhere totu a meda, betandho o perdendho abba a tropu Sinònimos e contràrios ifúndhere Ètimu srd. Tradutziones Frantzesu envaser Ingresu to swamp Ispagnolu empantanar Italianu impantanare Tedescu in einen Sumpf verwandeln.
abbratzèta , avb: abbratzete, brasseto Definitzione manera de si pigare intrandho apare donniunu su bratzu suo in su cuidu cun su bratzu de sa persona a costau, camminandho Frases leat sas féminas a s’abbratzeta e las mintet a buteghinu ◊ Zubanne e Pepina sunt tucaos a s'abbratzete ◊ sas copiedhas sunt totu passizandhe a s'abbratzeta Ètimu srd. Tradutziones Frantzesu bras dessus, bras dessous Ingresu arm in arm Ispagnolu del brazo, de bracete Italianu sottobràccio Tedescu Arm in Arm.
acànta, acànte , avb, prep: acantu, acranta Definitzione a pagu tretu de unu logu, de unu puntu Sinònimos e contràrios acultu, afaca, afúndhiu, aproba, issoru, oràines / apunta / acantu 3, inue | ctr. aillargu, atesu Maneras de nàrrere csn: acanta mia, tua, sua, e gai = acurtzu a mie, a tie, a isse; sa domu acanta = sa domo (chi est) acurtzu; gei bolit acanta a… = mancu a paragone a…, est meda menzus de… Frases is bidhas de acanta ◊ fiat acostendimindi acanta coment'e unu serpenti tentadori ◊ deo e tue, solos, in serenu e rassignadu andhare, acantu acantu ambos passamus (F.Sechi)◊ disigiosu ndi seu de ti portai acanta! 2. baidindi de acanta mia! ◊ sos pastores, candho torrant, ponent sa pinneta acanta tua ◊ mi pòngiu innòi, acanta tua ◊ su pitzinnu curriat a innantis e a segus e poi torraiat acanta de su babbu ◊ deo sola acantu a tie bénnida so che ladra ◊ sas violetas no parent galanas postas acantu de una rosa amena (Cubeddu)◊ portau a tui acanta mia ◊ beni a s’agiudai, acosta acanta nostra! 3. dh'eis a biri in su logu acanta no iat a depi mai intrai ◊ cussu est unu chi messat acanta no at seminau 4. cussa picioca at a èssi acranta de cumpriri cun s'istúdiu?! ◊ seo acanta acanta a pèrdere sa passéntzia ◊ est acantu acantu a bènnere ◊ fis acantu a essire unu zigante! 5. su binu miu mancu acanta dhu bolit a su tuu! Ètimu itl. Tradutziones Frantzesu près de Ingresu near Ispagnolu cerca Italianu vicino, accanto Tedescu nahe (Adj., Adv., Präp.), in der Nähe.
acatastàe , vrb Definitzione iscríere unu bene, terras, domos, in su catastu, a manera chi arresurtet a distintu sa propriedade Sinònimos e contràrios incatastare Tradutziones Frantzesu cadastrer Ingresu to pile (up), to register to the land-registry office Ispagnolu inscribir en el catastro Italianu accatastare 1 Tedescu in den Kataster eintragen
acetótu , avb: acitotu Definitzione aici etotu, su matessi, deasi/deosi etotu Sinònimos e contràrios ateretante Frases faidí pagai in cosa: po nosu andat bèni acetotu ◊ su piciochedhu est sétziu e sa sorri acitotu ◊ dèu puru nau acitotu! Ètimu srd. Tradutziones Frantzesu également Ingresu equally Ispagnolu igualmente, asimismo Italianu ugualménte Tedescu auch, gleich, in gleicher Weise
achidàre , vrb: achitare, chitare 1 Definitzione giare su càmbiu a su cumpàngiu, comente faent is pastores achidajolos, cudhos chi pastórigant una chida a cada, a borta a borta: fàere a chida chida tra cumpàngios in calecuna faina o impreu, ma fintzes solu giare su càmbiu in s’impreu; fintzes mòvere, ispostare e torrare a su cuile, a s'acuiladroxu Frases sos pastores achidajolos achidant in domíniga 2. sos istúrulos si achidant cun sas rúndhines, in atunzu, in logos nostros ◊ su silbone isparadu ruet, però si achidat e sighit sa fua ◊ in su chelu si achidant sole, istedhos e tempesta Ètimu srd. Tradutziones Frantzesu se relayer par semaine Ingresu to turn weekly, to alternate Ispagnolu turnarse semanalmente Italianu turnare settimanalménte, avvicendare Tedescu in Wochenschichten arbeiten.
achizolàre , vrb Definitzione pònnere in su chizolu, in calecunu cugigone Sinònimos e contràrios achizonare, acuzonare, angronare, arreconai, inchizolare, incozolare | ctr. bocare, essire Ètimu srd. Tradutziones Frantzesu rencogner Ingresu to put in a corner Ispagnolu arrinconar Italianu incantucciare Tedescu in Winkeln stöbern, sich in eine Ecke verkriechen.
achizonàre , vrb Definitzione cuare, pònnere, istare in d-unu cuzone, a una bandha Sinònimos e contràrios acantonai, achizolare, acuzonare, arreconai, inchizolare, incozolare | ctr. bocare, essire Ètimu srd. Tradutziones Frantzesu rencogner Ingresu to put in a corner Ispagnolu arrinconar Italianu rincantucciare Tedescu in eine Ecke stellen, drängen.
acobiài, acobilàre , vrb: acoilae, acoilare, acoliai, acoliare, acubilare, acugliai, acuilai, acuilare, acuvilare, aculiai, aculiare, cubilare Definitzione fàere fúrriu, torrare a cuile, a su crocadórgiu, andhare a crocare, fintzes pònnere in su crocadórgiu; istare o pònnere in calecunu logu, aintru, asuta, po si aprigare o cuare; istare in asséliu, firmu, su si apaghiare Sinònimos e contràrios acoiletare, acojai, acuae, apatai, apogiai, assebiai, impudhilare | ctr. bocare, essire, pesare Frases iscurtabas sos puzones su sero acubilandhe (P.Mura)◊ furriadorzu de istrias, acoilas bobborrotis e tirpias (L.Loi)◊ sas rúndhines sunt aculiadas in su filu ◊ is pillonedhus fiant acobiaus ◊ su pilloni innòi si acúliat a pausai 2. furiat pruendu e po no m'isciundi mi seu aculiau ◊ no ia postu menti a babbu a m'aculiai in domu sua is dis de cussa strasura Ètimu srd. Tradutziones Frantzesu se coucher, s'abriter Ingresu to return to the fold to go back to sleep to shelter Ispagnolu cubilar, cobijar Italianu rientrare nell'ovile, ritirarsi a dormire, ripararsi Tedescu in den Stall zurückkehren, schlafengehen, sich unterstellen.
acúltu , avb, prep: acúrciu, acultzu, acursu, acúrtziu, acurtzu Definitzione inditat distàntzia a pagu tretu de chie est foedhandho (o de àtere o àteru chi benit inditau), de cosa o logu chi si portat in remone, e a bortas si ponet coment'e una genia de agt. puru chentza dh'acordare cun àteru; coment'e prep. arrechedit sa prep. de o a; un'impreu distintu si faet cun is agt. possessivos: acurtzu meu, tou, sou e totu deasi = acanta a mimi, a tie, a issu Sinònimos e contràrios acanta, afaca, afúndhiu, aproba, oràines / cdh. acultu | ctr. atesu Frases so sempre potente e duru "sassu" a tales chi si acultzu bei passas, si no istas atentu, ti fragassas! (Sassu)◊ su babbu mal'estidu e mesu iscultzu, sempre in continu motu, mai in pasu, e cun Mastru Giuanne sempre acultzu! ◊ a isse l'ant postu acúrciu a sos parentes 2. intendho su bentu alinendhe acurtzu meu, a pisinzu ◊ mi ndhe so postu acurtzu tou ◊ si ch'est andhadu acurtzu sou ◊ picat e si sedet acúrtziu issoro 3. sos festaresos de sas bidhas acurtzu abbojaiant pro tucare totu umpare a sa chéjia foraidha ◊ sos logos acurtzu si podent prammizare menzus 4. acurtzu a domo bi amus bighinos bonos ◊ acurtzu de ite l'as àpidu? Ètimu srd. Tradutziones Frantzesu près de Ingresu near Ispagnolu cercano Italianu vicino Tedescu nahe (Adj., Adv., Präp.), in der Nähe.
acumonài , vrb: acumonare Definitzione arregòllere o pònnere totu impare, totu a unu (bestiàmene, àteru), a cumone; giare su bestiàmene a contivigiare a mesu pérdia e a mesu badàngiu, a mesapare; su si pònnere impare Sinònimos e contràrios aggregare, assotziai Frases parte de sas abbas de cussu riu est intubbada: su restu est acumonada pro abbare campos e frutales ◊ si boleis guadangiai de prus, acumonaisí in sotziedadi! Terminologia iscientìfica pst Ètimu srd. Tradutziones Frantzesu réunir Ingresu to aggregate Ispagnolu juntar, poner en común Italianu aggregare, méttere in comune Tedescu zusammentreiben, Vieh in Halbpacht haben
acuzonàre , vrb Definitzione cuare, pònnere, istare in d-unu cugigone, a una bandha, in tretu apartau Sinònimos e contràrios acantonai, achizolare, achizonare, acorrunconare, acuzare, afurringonai, arreconai, inchizolare, incozolare, partare Frases si l'acuzonas, sa cosa, irméntigas ue l'as posta ◊ mi acuzono in sa ziminera ◊ candho proghiat si acuzonabat in d-un'angrone e si aperiat su paracu Ètimu srd. Tradutziones Frantzesu rencogner Ingresu to put in a corner Ispagnolu arrinconar Italianu rincantucciare Tedescu in eine Ecke stellen.
adaretzài , vrb: adderessare, adderetare, adderetzai, adderetzare, adderetzari, adereciare, aderessai, aderetzai, aderetzari, arereciai, deretare Definitzione fàere deretu, ténneru, pònnere prantau, istrantagiau o chi potzat istare a solu; arretirare, pònnere a postu, pònnere adderetu, chi andhet bene o comente si tocat, fintzes torrare apostu una cosa andhada male, guasta Sinònimos e contràrios acampaniare, acodomai, aconciai, addirire 1, aggheretzare, assantai, assetiai, inderetare, indritare / mòere, ispostare | ctr. isordulare Frases sa linna trota dh'aderetzat su fogu…◊ po aderetzai a tui mi seu atrotiau dèu! ◊ tocat de azeretare sos revessos ◊ sos tortos los ant azeretados ponzèndhelis unu palu ◊ est chin sas palas che agionedha: pro bi las azeretare cheret apredigada! ◊ aderetzai is istradas, fadei logu ca benit su Messia! ◊ sos piantos cherent adderetados dae minoredhos 2. est in terra e corzu a isse si no si ndhe adderetat! ◊ fatu fatu ndhe aderetzat s'ischina e s'imbarat a sa màniga de su marrone ◊ sa domu ndi est arruta: tocat a ndi dha torrai a aderetzai ◊ cia Vitória si est totu arereciara po dhi fai sa fotografia 3. candu si tenit pistocu in bértula is cosas ciai si aderessant ◊ sas féminas bi ant de adderetare su locu ◊ chi mi adderetzu mi dhus pongu totus in buciaca, cussus! ◊ adderètadi, cantu chi ses isterrigorzadu lèndheche sas terras de su paba! ◊ aderetzari milliardos de ómines chi ant pigadu unu sétiu malu no est brulla! (P.G.Mura) Sambenados e Provèrbios prb: sa mata si adaretzat candu est pitica Ètimu spn. aderezar Tradutziones Frantzesu redresser Ingresu to strighten, to mend Ispagnolu enderezar, corregir Italianu raddrizzare, aggiustare Tedescu geradebiegen, in Ordnung bringen.
addascàre , vrb: addescare Definitzione giare a papare ponendho in buca sa cosa a unu pipiu, a unu chi no podet papare a solu (ma si narat fintzes de chie papat cun dificurtade manna, apenas arrennescet o no arrennescet a papare a solu); pònnere o betare s'addescu, sa brovenda a is animales Sinònimos e contràrios aescai, abbrovendhae, imbuconai Frases atzegadu, si de tzibbu un'aizu che ingullias fit de àteras manos addescadu ◊ a chie los addescat, lendhe s'addescu aggantzant a sa manu ◊ sa mama addescat sos puzonedhos minudos in su nidu ◊ su maritu addescaiat sos minores ◊ unu malàidu grave mancu a si addescare si abbalet ◊ Nennedha est addascandhe su late a su piticu Ètimu srd. Tradutziones Frantzesu nourrir à la petite cuillère Ingresu to feed Ispagnolu dar de comer Italianu imboccare, nutrire Tedescu in den Mund stecken, füttern.
aescài , vrb: aiscae, aiscai, aiscari, escai, iscai Definitzione giare a papare ponendho in buca sa cosa a su pipiedhu, a fintzes a unu chi no si dha podet fàere a solu Sinònimos e contràrios addascare Frases si no papat, cuss'animaledhu, tocat a dh'aiscari ◊ dhi tocat a guardai sa mama ca est a camba segada, ma po papai ciai no tocat a dh'aiscai Ètimu srd. Tradutziones Frantzesu nourrir à la petite cuillère Ingresu to feed Ispagnolu dar de comer Italianu imboccare Tedescu in den Mund stecken.
afangàre , vrb Definitzione calare a fundu in su ludu Sinònimos e contràrios aciufae, afundae, afungai 1 Frases in cussu terrinu no timo de che afangare Ètimu srd. Tradutziones Frantzesu enfoncer Ingresu to sink Ispagnolu hundirse en el lodo Italianu affondare nel fango Tedescu in den Schlamm einsinken.
afilerinàre , vrb Definitzione pònnere a filera, prantare matedu (o àteru deasi) o assentare a filera Sinònimos e contràrios infilerinare Ètimu srd. Tradutziones Frantzesu planter en rangées Ingresu to plant in rows Ispagnolu plantar en hilera Italianu piantare in filari Tedescu in Reihen pflanzen.


c: text/html

text:
Clima
Su clima est s'annantu de conditziones atmosfèricas chi caraterizant una regione. Segundu si si referit a su mundu, a una regione o a una localidade cuncreta si faeddat de clima globale, clima locale o microclima pare pare. Pro s'istùdiu de su clima si costumat analizare durante unu perìodu mìnimu de trinta annos sos elementos de su tempus: sa temperadura, s'umidade, sa pressione, sos bentos, sas trabentaduras, etz. B'at una serie de fatores chi podent influentzare in custos elementos: sa latitùdine geogràfica, s'artària de su logu o sa distàntzia chi lu separat de s'otzèanu o de su mare. Su clima diferèntziat de su tempus atmosfèricu, ca su tempus atmosfèricu descriet sas conditziones de pagu tempus de custas variàbiles in una regione determinada.
Latitùdine geogràfica[modìfica | modìfica su còdighe de orìgine]
Sa latitùdine determinat su gradu de inclinatzione de sos rajos del Sol e sa diferèntzia de sa durada de sa die e sa note. Cantu prus diretamente intzidet sa radiatzione solare, prus si cagentat su terrinu.
Sas variatziones in latitùdine sunt causadas, difatis, pro s'inclinatzione de s'asse de giru de sa Terra. S'àngulu de intzidèntzia de sos rajos del Sol no est su matessi in istiu chi in ierru sentit càusa de sas diferèntzias istatzionales.
Una majore inclinatzione in sos rajos solares pròvocat chi custos depant rugrare majore cantidade de atmosfera atenuende·si prus chi si ant intzìdidu perpendicularmente. Dae s'àtera banda, a majore inclinatzione majore at a èssere su cumponente orizontale de s'intensidade de radiatzione. Faghende usu de simpres càrculos trigonomètricos si podet bìdere chi: I(intzidente) = I(totale) · cosθ.[1]
Artària[modìfica | modìfica su còdighe de orìgine]
S'artària de su logu determinat sa temperadura e s'umidade. Si càrculat una falada a inghìriu 0,6 °C pro cada 100 metros chi s'ismànniet s'artura. Aici a sas terras artas faghet prus fritu chi a sos abbassamentos, francu in casos de inversione tèrmica. In prus, puru intro tzertos lìmites b'at un'acreschimentu de sa trabentadura a mesura chi s'aumentat s'artària e a sas montagnas proet prus chi a su paris. In carchi manera, pro su chi pertocat temperaduras artziare de artària est comente artziare in latitùdine.
Continentalidade[modìfica | modìfica su còdighe de orìgine]
Sa curtzesa de su mare influentzat in sas temperaduras e dat prus umidade. Sas abras chi si comintzant in sas regiones costerinas atenuant sa temperadura de sas diferentes istatziones. Aici, àera caente cando est ierru e àera frisca cando est istiu. Aici, sas zonas pròssimas a sa costera retzint s'influèntzia de su mare e tenent temperaduras prus masedas. In ierru faghet mancu fritu e in istiu de mancu calore chi in s'internu.
Un'arta continentalitat, in càmbiu, ponet s'atzentu sa mannària tèrmica. At a provocare ierros fritos e sicos e istios caentes e sicos.
Sa continentalitat est su resurtadu de s'artu calore ispetzìficu de s'abba, chi li permitet si mantènnere a temperaduras prus fritas in istiu e prus caentes in ierru. Su chi est su matessi chi nàrrere chi s'abba possedet una manna inèrztia tèrmica. Sas massas de abba duncas, sunt su prus importante agente moderadore de su clima. Est su bantzigamentu tèrmicu fitiana, a majore mannària tèrmica majore diferèntzia de temperaduras intre sa die e sa note.
Classificatzione[modìfica | modìfica su còdighe de orìgine]
Sa classificatzione climàtica clàssica descriet sos climas de su mundu in funtzione de su règimene suo de temperaduras e de trabentadura. Faghende però una classificatzione de su totu simpre e relatada a unu usu pràticu (pro su conditzionamentu pro esempiu), sos climas podent èsser dividìdos in:
- Clima fritu, cun temperaduras minimas de -25° C e fintzas a -40°C. In custu tipu de clima s'umidade relativa (RH in inglesu) est maseda.
- Clima temperadu, cun temperaduras minimas de -15°C e massimas chi superant chene problemas sos +25°C. In custos climas s'umidade relativa est zeneralmente de su 20~80%. Est su casu de sos Paises cuntinentales influentzados dae su Mediterràneu.
- Clima caente e àridu, minimas de -10°C e massimas chi podent lòmpere a +45°C. Climas de sos desertos comente in s'Africa de su Norte. Bentu e tempestas de arèna sunt normales.
- Clima caente e ùmidu, ue sa temperadura mèdia est de 20°C ma s'umidade relativa arziat a su 80%.

robotstxt: allowed

filter: keep


text:
Indipendentismu iscotzesu
Articulu in nugoresu
Su indipendentismu iscotzesu (in Scots: Scots unthirldom, in gaelicu iscotzesu: Neo-eisimeileachd na h-Alba) est unu movimentu curturale e politicu chi punnat a facher de s'Iscotzia, pro como natzione de su Regnu Unìu, un'istadu indipendente soberanu.
Apozu[modìfica | modìfica su còdighe de orìgine]
S'indipendentzia iscotzesa la apozat supratottu su Partidu Natzionale Iscotzesu, ma fìntzas atteros comente su Partidu Birde Iscotzesu, su Partidu Sotzialista Iscotzesu e Solidariedade - Movimentu Sotzialista Iscotzesu.
Atteros assotzios sun s'Esertzitu de Liberassione Natzionale Iscotzesu e sos ultranatzionalistas de Siol nan Gaidheal.
Sos movimentos non sun peròe de su matessi parrer cando si arresonat de sa forma de gubernu chi un'Iscotzia indipendente dìat tènner: difattis, su Partidu Natzionale Iscotzesu bolet a nde facher unu istadu de su Commonwealth, ma su Partidu Sotzialista Iscotzesu e Solidariedade - Movimentu Sotzialista Iscotzesu cheren una repubrica indipendente.
Su fattu chi bi at àpiu unu gubernu de majorìa de su Partidu Natzionale Iscotzesu at juttu a un'appressada in su protzessu de indipendentzia de su populu iscotzesu dae sa Corona Britannica. Alex Salmond, capu de su partidu e primu ministru iscotzesu, est resèssiu a pedire a sos de Londra su permissu pro tènner unu referendum costitussionale, chi sos indipendentistas azummai binchian.


text:
Gravellu
Dianthus caryophyllus L. (Gravéllu o Caróvulu) est una pranta de ebra de sa famìllia de Caryophyllaceae. Probabilmenti nativa de su Mediterraneu innui esti diffundia in tottus is regionis, s'esatta orìgini no est connotta po sa cultivatzioni istensiva chi est istettia fatta in is uttimus 2.000 annus.
Descritzioni[modìfica | modìfica su còdighe de orìgine]
Pranta perenni chi podit cresci fintzas a unu metru de altesa. Suus follas funt grigias-bidris impunnadas a bidri-asulu, finis eì longas fintzas a 15cm. Is froris podint essi, a solus o accorraus in gudronis, de diametru de 3 a 5 cm, cun s'oru tottu frattatzau. Su collori originalli est arrosa-pùrpora ma oi du ant medas cultivar de dogna collori. Sa froridura si produssit po casi tottu s'annu eì normalmenti funt froris de fragrantzia fotti.
Cultivu[modìfica | modìfica su còdighe de orìgine]
Su gravéllu aresti frorit iscetti duranti su beranu eì s'istadi, però cun conditzionis appropriadas podit froréssi tottu s'annu. Óllit àcua regullari chentza stangiadura eì esponidura in prenu solli.


text:
R. Patefactae sunt januae caeli Christi Martyri beato Stephano, qui in numero Martyrum inventus est primus: * Et ideo triumphat in caelis coronatus. V. Mortem enim, quam Salvator noster dignatus est pro nobis pati, hanc ille primus reddidit Salvatori. Et ideo triumphat in caelis coronatus. Gloria Patri, et Filio, et Spiritui Sancto. Et ideo triumphat in caelis coronatus.
Saturday, December 26, 2015
St Stephen the First MartyrGregory DiPippo
R. Patefactae sunt januae caeli Christi Martyri beato Stephano, qui in numero Martyrum inventus est primus: * Et ideo triumphat in caelis coronatus. V. Mortem enim, quam Salvator noster dignatus est pro nobis pati, hanc ille primus reddidit Salvatori. Et ideo triumphat in caelis coronatus. Gloria Patri, et Filio, et Spiritui Sancto. Et ideo triumphat in caelis coronatus.
Posted Saturday, December 26, 2015


text:
Cattolica
Coordinatas: 43°57′30.4″N 12°44′19″E / 43.958444°N 12.738611°E
Cattolica (Catòlga in romannolu) est una comuna italiana de 16.899 abitadores posta in Emìlia-Romagna in sa provìntzia de Rìmini. Faghet làcana a s'estu cun sa comuna de Gabicce Mare, chi format parte de sa provìntzia marchesana de Pèsaru-Urbinu, dae sa cale est separada dae su riu Conca, a su suddu cun sa comuna de San Giovanni in Marignano e a su nordu est infusta dae su Mare Adriàtigu. Cattolica, in prus de esser una logalidade cunnota de istiamentu, tenet una tradissione marinera rica (pisca e fraigadorzos navales).


text:
Limba de sos sinnos
Sa limba de sos sinnos, est una limba bisiva, chi veìculada sos signìficos suos pro mèdiu de unu sistema codificadu de sinnos de sas manos, espressadas de sa cara e mòvidas de su corpus; chistionada pro sa majoria dae sa Comunidade Surda. Su tèrmine curretu est sinnare.
Cada sinnu de cada limba de sos sinnos podet èssere iscumentau in 4 cumponentes essentziales:
- mòvida
- orientamentu
- cunfiguratzione
- tretu
est a nàrrere sas bator cumponentes manuales de su sinnu, e 3 cumponentes non manuales:
- espressada de sa cara
- postura
- cumponentes orales
De custu urtimu elementu, sas cumponentes orales, ca sunt rappresentadas a bortas petzi dae lavralizzatziones sìmiles a su chistiononzu, s'apretziada chi non pertènnat propriamente a sa limba de sos sinnos si non pro aspetos segundàrios in uve su sinnu podet èssere identificàbile e atinnàbile a manera totale gratzias a sas àteras cumponentes.
Un'àteru sinnale ladinu de sa chirca testarruda de integratzione est sa pseudo-limba narada "Italianu Sinnadu", ossiat s'impreu de sinnos cun istrutura grammaticale de sa limba italiana o fintzas, galu, su ricùrrere a s'alfabetu manuale (dattilologia) cando fartat a su sinnante, pro s'ignorantzia sua, unu sinnu, o su cherema a tenore de su fonema de sas limbas chistionadas non siat galu intrau a fàghere banda de sa limba in sa LIS. Si podet, in custu casu, chistionare de cròbas mìnimas faghente referèntzia a duos sinnos chi diferini petzi de una de sas cumponentes essentziales. Calicunas de sas funtziones grammaticales benint acumpridas dae sas espressaduras de sa cara comente, pro esempiu, sa forma porrogativa. Est possìbile, in tames, rapresentare fràsias intreas o cantos cunsistentes e significativos cun unu sinnu solu chi incorporada prus elementos; pro custu esìstint sinnos particulares – comente pro esèmpiu sos chi sunt nados "classificatorios" – chi isboligant prus tareas.
Est importante non fàghere trèulu intre tèrmines apparentemente cavalientes comente "sa limba de sos sinnos" e "su limbàgiu de sos sinnos". Custu pro ite su tèrmine "limbàgiu", a su mancu segundu De Mauro Paravia, ìndicada genericamente sa capatzidade dae sa nàschida de sos òmines de comunicare intre issos in una (o prus de una) limba, a manera indipendente dae su fatu chi s'impreet sa boghe o su corpu pro veiculare tale limba. Su tèrmine "limba" desìnnada duncas unu sutainsieme dislindadu de sos vàrios "limbàgios".


text:
– de Sarvadore Serra –
Brave, eOs, Akasha, Status…pro letores medas custos nùmenes galu non cherent nàrrere nudda. Ma podet dare chi in pagu tempus ant a intrare in parte de Chrome, iOS, WhatsApp o Twitter. Sunt sa leva noa de istrumentos de internet.
Totus tenent su matessi naturale: narant chi cherent torrare a una retza informàtica umana. Sunt in favore de sa privadesa e contra a sos monopòlios. Non punnant a sustituire in manera direta sos istrumentos mannos de internet chi bi sunt como. Però tenent su potentziale pro su lu fàghere.
Issos moent dae sa crìtica a comente funtzionat como sa retza informàtica. Google, Apple, Facebook, Amazon, Uber o Netflix ant creadu impèrios mannos ponende retzas privadas subra de un’infrastrutura pùblica chi dòminant imprenditorialmente e tecnologicamente. Sa resposta a totu custu est su recùperu de s’ autonomia personale e colletiva pro mèdiu de retzas chi si fundant in sa cadena de blocu e in sa criptografia. In unu venidore pro nudda a largu, sos telefoneddos criptados, sa regorta de datos in VPN (Virtual Private Network – Retza Privada Virtuale) e sas criptomonedas ant a cambiare sa manera de fàghere sas cosas tantu comente l’ant cambiada Google o WhatsApp. Però, isetende a bènnere custa die, b’at giai aplicatziones prontas pro funtzionare in custu cuntestu, chi cumintzant a èssere bidas comente s’alternativa a sos nùmenes mannos de sa retza. Bos presentamus sas prus de importu.
Navigadore: Brave contra a Chrome
Su navigadore est galu su traste fundamentale de internet, e Chrome de Google nche colat de meda cale si siat àteru cumpetidore. Brave paret su primu chi arribbat cun sas règulas de s’ internet noa. Issu narat a sos impitadores chi non sunt unu produtu, e custu est in cuntierra cun sa cosa prus criticada de Chrome, su fatu chi collit sos datos de sos impitadores pro si los bèndere. Brave tenet unu controllu mannu subra de totu cussas cosas chi non si bident cun fatzilidade, comente sos cookie o sas insertziones, chi si podent blocare sena problemas. Tenet aplicatziones comente sa capatzidade de fàghere micropagamentos a sas retzas informàticas chi si preferint. In prus, est lestru meda. Pro como si podet agatare in versiones pro Windows, Ubuntu-Debian o MacOS, cun s’interfaghe petzi in inglesu.
Regorta de datos: Storj o IPFS contra a Google Drive o Dropbox
Sos impitadores de internet si sunt avesados in una manera ispantosa a lassare totu sos datos personales in sa chi li narant ‘nue’, chi est in manos de sas cumpangias mannas. Su modellu de regorta detzentralizada, meda prus seguru pro sa privadesa, est essidu a pìgiu cun progetos comente Storj o IPFS.
Storj si presentat comente una prataforma detzentralizada in ue si podet archiviare su chi si cheret, paghende petzi su tràficu chi gènerat o s’ispàtziu de discu chi impitat, sena cunditziones de impreu mìnimu o de pagamentos periòdicos. Però sa cosa prus de importu est su sistema de privadesa, chi faghet a manera chi petzi s’impitadore podet intrare a sos archìvios suos.
IPFS, comente acuntesset in àteras aplicatziones chi amus mustradu, no est un’ alternativa direta a Dropbox o Google Drive, ma unu cuntzetu nou, chi punnat a intrare in parte de unu de sos elementos fundamentales de internet, su protocollu HTTP
Messageria: Status contra a WhatsApp
Sa messageria instantànea est devènnida unu de sos servìtzios prus impitados in su mundu. WhatsApp, chi apartenet a Facebook, ghiat custu segmentu tecnològicu. Paret chi Status siat s’alternativa prus probàbile, si b’at cunditziones in favore.
De fatu, est meda de prus de unu servìtziu de messageria. Si presentat comente unu sistema operativu cumpletu, chi non solu permitit de imbiare cummentos a sos cuntatos, ma cunsentit cada casta de interatzione, fintzas de imbiare diretamente dinare dae una pessone a s’àtera.
Retzas sotziales : Steemit o Akasha contra a Facebook e Twitter
Sas retzas sotziales sunt istadas su terrinu prus profetosu de internet in custos ùrtimos annos, ma fintzas su chi at creadu prus problemas. Sas cuntierras de Facebook sunt lòmpidas a sa polìtica mundiale e Twitter at pèrdidu sa fama sua de neutralidade –pro nàrrere, s’Úndighi de Cabudanni de su 2018 at cungiadu pro unas cantas oras su contu de VilaWeb cando fiat cumintzende sa manifestatzione, e galu no at craridu pro ite.
In custu mamentu, sas alternativas prus praticàbiles si narant Steemit e Akasha.
Ambas duas si presentant comente retzas sotziales detzentralizadas. Steemit arribbat fintzas a pagare sos membros suos si pùblicant cuntenutos bonos meda. Akasha si presentat comente una retza chi si interessat meda a sa libertade de espressione, a sos deretos umanos e a gherrare contra a su controllu de s’informatzione; tenet duas aplicatziones, una de internet e una de iscrivania, chi però rechedent connoschèntzias tècnicas mannas pro las fàghere funtzionare; galu no est pronta pro un’impitadore normale. Steemit, in càmbiu, si faghet servire dae una pàgina informatica sena peruna cumplicatzione particulare. Est craru chi peruna de sas duas si podet paragonare, comente nùmeru de impitadores, a sas retzas soziales atuales, però sos espertos las cunsìderant sas alternativas mègius, si bogant profetu dae sas crìticas a sos sistemas traditzionales.
Sistemas operativos: eOS e Essentia, contra a iOS o Android
Custa undada noa de internet est minetzende fintzas sos sistemas operativos totupoderosos comente iOS, Android, Windows e Linux. eOS e Essentia como parent sos progetos prus avantzados.
Essentia si podet allùere in cale si siat aparatu connessu a sa retza, e medas de sas aplicatziones chi amus mentovadu in custu artìculu si podent impreare cun fatzilidade. Custu faghet a manera chi giai dae como siat un’alternativa, mancari chi su nùmeru de sos impitadores non si podat paragonare a su de sas prataformas cummertziales de como.
S’àteru sistema operativu, si gasi si podet nàrrere, giai avantzadu meda, est eOS, fàtzile de impitare e in fase de proa
Ligàmene: https://www.vilaweb.cat/noticies/els-substituts-de-chrome-ios-twitter-o-whatsapp-ja-son-aqui-brave-eos-akasha-status/


text:
11 Freàrgiu 2016 ×
– de Giuseppe Pepe Coròngiu – No est chi so ispantadu de su chi narat su tìtulu de custu artìculu. In custos ùrtimos annos, a mala bògia, mi nde so sapidu de una cosa chi est mala finas a contare. E chi mi faghet dolu e mi ponet birgòngia. E […]
8 Freàrgiu 2016 ×
Is piscadores aiant traballadu totu sa note e fiant istremados e iscorados, cun is retzas issoro chi fiant abarradas isbòidas. Su mangianu a pustis un’òmine si pesaiat subra de sa barca de unu de issos, Simone, narende.ddi: “Bae a largu e ghetade is retzas”. Simone, no in tamen totu s’esperièntzia […]
4 Freàrgiu 2016 ×
– bortadura de Sarvadore Serra – CUNGREGATZIONE PRO SU CULTU DIVINU E SA DISCIPLINA DE SOS SACRAMENTOS “Liturgiam authenticam” Istrutzione Cuinta pro s’Aplicatzione giusta de sa Costitutzione subra de sa Liturgia Sacra de su Cuntzìliu Vaticanu II (Sacrosanctum Concilium, art. 36) Resumu curtzu ANTETZEDENTES Sas Istrutziones Postcuntziliares Mannas Su 4 […]
31 Ghennàrgiu 2016 ×
– Rubrica de Alessandro Dessì – IV DOMÌNIGA DE SU TEMPUS ORDINÀRIU “In su fùrriu tenerèsa e cunsolu” S’Ispiritu chi calat subra de Gesùs in sa die de su batìare suo e a pustis dd’ispìnghet in su desertu, oe dd’acumpàngiat in sa sinagoga de Nazareth. Custa est una pàgina bìblica […]
27 Ghennàrgiu 2016 ×
– de Giuseppe Pepe Corongiu – Su blog de sa Fondazione Sardinia at publicadu s’interventu de su CSU in contu de missa in sardu dae s’Unione Sarda cun una risposta inchieta de Gianni Loy contras a nois. Lasso pèrdere chi ant postu foto e nùmene meu, cosa iscurreta segundu mene, personalizende […]
24 Ghennàrgiu 2016 ×
Comintzat oe una rubrica noa a incuru de Alessandro Dessi: sa bortadura de s’Evangèliu de sa domìniga in sardu cun unu cummentu. Pensamus chi sos chi creent ant a agatare in custa faina minore, un’agiudu pro pòdere bìvere sa religiosidade issoro cun sa limba propria de s’ìsula —————– In s’Evangèliu de custa domìniga is liturgistas ant cherfidu […]


text:
Ordinàntiza de su Sìndigu: ascurta s’àudiu
Pro nche bogare s’annu betzu e saludare s’annu nou, in Lanuséi no at a èssere possìbile a fàghere sa traditzionale fogaria de coa de annu, òrdine de su sìndigu Davide Burchi, chi at adotadu unas cantas mesuras pro garantire sa seguresa de is tzitadinos.
In particulare, con ordinàntzia n. 47 de su 27 de mese de idas est istadu dispostu ca a cumentzare dae is 9 de note de su 31 de mese de idas 2018 , finas a is 8 de su primu de ghennàrgiu 2019, in totu su territòriu comunale de Lanusèi, non s’at a pòdere girare cun ampuddas de cristallu, bòtolos de allumìniu e latinas.
In prus, is butegas no ant a pòdere bèndere a sa clientella su bufòngiu in ampuddas de bidru, francu chi sa cosa de bufare siat betada a tassas e bufada in intre de sa locale etotu . Est permìtidu a bèndere su bufòngiu in ampuddas de cristallu o in latina pro nde ddu leare a domu, ma petzi chi is botos siant bene serrados e sigillados.
Ancora, si subenit a totus ca s’ordinàntzia n. 37 de su 28 de mese de idas, disponet, pro totu is festas de Paschighedda, de Annu Nou, e de is Tres Rès– est a nàrrire dae su 23 de mese de idas finas a su 6 de ghennàrgiu – ca in totu su territòriu comunale de Lanusèi non s’at a pòdere isparare a fosile o a pistola e in prus est vietadu su possedimentu e s’alluimentu de fogos de artifìtziu, de coetos, de patarros, de bombetas e minervas o de àteros impriastos pirotècnicos.
S’amministratzione Comunale de Lanusèi, àugurat a totus bonas fines e mègius printzìpios.


text:
In su presoni de Uta ddu at tropu genti Chistionat sa Caligaris de Socialismo Diritti e riforme
Su presoni de Uta est tropu prenu e po is numurus chi s’agatant in su Ministeru de Gratzia e Giustissia, chi funt de su 31 de gennargiu passau, si ddue agatant 586 presoneris, binticincu in prus de cussus chi si podint umperai. centucoranta de custus funt strangius.
Est Gratzia Caligaris, presidenti de su sotziu “Socialismo Diritti e riforme” a fairi connosciri custus numurus.
“Po chini est anintru est una situatzioni dificili meda e fians po chini ddue trabagliat non si ddue agatat beni meda”, sighit sa Caligaris.
“In is dexi presonis chi s’agatant in Sardigna – narat galu sa Caligaris -ci funt 2150 presoneris, de custus trintases funt feminas, e 691 strangius. De totu custus presoneris is sardus funt milliecincuantases e s’orrestu erribant de s’Italia intrea.
Un’atra cosa chi arriolat su sotziu est su numuru de sa genti chi giumpat is setant’annus chi s’agatat ancora aintru, funt corantacuatru in Sardigna. In Italia feti s’Abruzzo ndi tenit de prus.
Foto: sardiniapost.it
Màuru Mura
Pubblicato in Articoli, Bacheca


text:
Su rennou de sos limbàgios
A batiare sa cumparta ufitziale in Sardigna de s'arte cuntemporànea est, in su 1957, sa premiatzione in sa I Biennale de Nùgoro, intre cuntierras fortes, de unu dipintu astratu de Màuru Manca. Cun s'impèllida de Manca, diretore de s'Istitutu de Arte de Tàtari (1959-69), e de sos giovanos casteddajos de su Grupu Transatzionale (1966), sa Sardigna s'aberit a sos limbàgios de s'informale e de s'arte programmada.
In sos matessi annos s'iscultore Eugèniu Tavolara inghitzat atraessu s' I.S.O.L.A. (Istituto Sardo Organizzazione Lavoro Artigianato), de su cale est diretore, una esperièntzia singulare de "handicraft design" torrende a imbentare s'artesania sarda suta sa mirada de un'incontru intre traditzione e cuntemporaneidade chi nde faghet pro pagu tempus un'esempru-ghia in campu internatzionale.
Sa crisi de su Modernismu no est cajonada in s'ìsula dae sas esperièntzias cuntzetuales, dae sa "performance" o dae s'arte ambientale (ausentes in pràtica) ma dae sas chircas neocuntzetuales de sos ùrtimos bìndighi annos chi cuntraponent a su modellu de un'arte cuntzentrada petzi subra sa forma cussu de un'arte comunicativa bortada cara a s'esternu.
Mentres fintzas in Sardigna cumentzat a pigare forma su sistema de s'arte, cun sa nàschida de istruturas museales pro su cuntemporàneu, de un'Acadèmia de sas Bellas Artes e de una atividade crìtica cumpartzida, sa generatzione artìstica noa non sentit prus sa chirca de s'identidade comente un'avrìngiu, ma comente una diferèntzia de balia, intre sas paritzas chi istant a pare in su mosàicu de su mundu globalizadu.


text:
Comente ses nàschidu illustradore/fumetista (o su chi ti definis)?
Deo so siat un’autore de còmics siat un’illustradore. Sunt artes diferentes ma chi a bortas si addòviant.
No isco nàrrere comente apo cumintzau. Sa prima cosa est s’esigèntzia de contare, de faveddare, de nàrrere sa tua, chi si tatat, chi si cheret tatada, e custu est su sentiu. No est una cosa chi detzidis, est una esigèntzia, unu disizu.
A pustis b’at unu issèperu. S’issèperu cussiente ti permitit de mudare una passione in unu traballu.
Ma tocat de si sacrificare meda. Non benit naturale.
Est una gherra.
In ue as istudiadu?
Si pro istùdios cussideramus cuddos canònicos, apo fatu s’Istitutu de Arte de Nùgoro e a pustis sa “Scuola Internazionale di Comics” in Itàlia, in Roma.
Ma non sun sos ùnicos istùdios importantes, antzis. S’istùdiu de unu creativu est a traballare cada die chi Deus mandat in terra pro s’elevare. Non a disinnare ebbia, ma a istudiare meda, pro cumprèndere su mundu. S’estètica de sas cosas ti contat su mundu in ue istas.
<
div>E sos temas tuos cales sunt?
Dipendet. Apo essentzialmente duos filones pro como, su primu est su chi est prus connotu, chi at a fundamentu sa cultura sarda, mascamente sa disconnota, sia comente estètica siat comente istòria. Su sicundu, prus pacu connotu, est intimista, su forrocare in sas intrannas meas.
In beridade pesso chi sos duos temas non sien pro nudda istacaos fra issos, antzis.
A bortas sos contos chi paren pru lèpios, comente cussos pro pitzinnos minores, sun cussos chi an prus livellos, sos prus introspetivos.
Comente est su mundu de custa de casta de arte in Sardigna?
Potentìssimu! Vivìssimu! Bellìssimu!
Pro ti fàchere un’idea pessa chi ocanu b’at unu sardu candidau a sos Eisner Award, una
casta de Oscar de sos còmics americanos!
Ite novidades b’at in custu mundu?
Sa novidade sun sicuramente sas Graphic Novel e su Graphic Journalism.
Sas primas non sun àteru si non romanzos a fumetes e, che a totu sos romanzos, nd’atzapamus de istiles, temàticas, argumentu e livellu diferente, esatamente che a unu libru “normale”!
Su Graphic Journalism est su giornalismu disinnau. Reportages veros realizaos in locu e documentaos in forma còmics.
Famau meda Palestina su traballu de Joe Sacco, autore maltesu, supra sa chistione apuntu palestinesa o puru Quaderni Ucraini, unu biazu in sa ex Unione Soviètica fatu dae Igort, mastru mannu de sos còmics mundiales. Ah, Igort est sardu.
A carchi iscola apartenes o a contu tuo ses?
No isco respundere a custa dimanda. Sicuramente mi sento europeu.
E su pùblicu comente rispondet a sas òperas tuas?
Bene meda. Sa zente lu cumprendet cando pones passu.
Ite as fatu/produidu finas a como?
Eh, totu est longu de nàrrere! Sas cosas de ammentare sun totu sos contos minores chi sun istaos regoltos in su libru Arbarèe-Contos de sa Terra de s’Àrbore (Domus de Janas editore), pustis podimus ammentare sas illustratziones de lu libru Sa Die de sa Sardigna, iscritu dae Rossana Copez e produiu dae sa Regione, su postale de sa limba sarda in Aristanis, una sèrie de sàtiras de Remundu Piras illustradas, su libru supra de Biada Maria Gabriella... Sun medas!
Pustis, publicatziones vàrias de còmics in Sardigna, in Itàlia e in Grètzia, chi an àpiu atentzione meda dae su setore.
A luego su libru novu, est zai finiu. Abbarrae a contu!
Ite ses disinnende/progetende pro su tempus venidore?
Fipo nande, est in essia su libru novu (mancari nos torramus a intèndere cando essit!) pro su mercau sardu, bos at a fàchere piachere chi est istau iscritu chin grafia normalizada!
De sos progètos pro su benidore non naro nudda, b’at cosas pro su mercau editoriale sardu e cosas pro sos mercaos istranzos. Amus a bìere!
Pregontas de Diegu Corràine
[dae EJA 5, làmpadas-trìulas 2011]


text:
Description
Torradu a Nùgoro a pustis de bator annos de presone in continente, Elias Portolu est cambiadu: grogu e isganadu, ddi dat traballu a torrare a fàghere su pastore che a in antis.
S’illusione de pòdere torrare a sa vida de una borta, passada cun su babbu e sos frades in sas tancas de famìllia, acabbat su sero etotu chi est torradu, cando connoschet a una fèmina chi dd’est proibida: s’isposa de su frade. Sos bonos cussìgios chi est in chirca non bastant a ddu cumbìnchere a cunfessare totu, ne a rinuntziare a Maria Madalena, chi ricàmbiat sos sentimentos suos.
Si nemmancu s’isposòriu aizu fatu nche dd’istèsiat dae su fantzeddùmene, a Elias dd’abarrat petzi su caminu de su satzerdòtziu comente presone in ue espiare sas curpas e fuire dae su disìgiu. Ma sa morte no isetada de su frade e sa nàschida de su fìgiu illegìtimu custringhent torra a su giòvanu a fàghere unu sèberu dolorosu.
Deledda si cuntzentrat in su turmentu interiore de su protagonista, lassende·nos su dùbbiu si su pecadu beru est istadu su de no àere istudadu una passione o no àere tentu su coràgiu de dda fàghere brotare.
Visited 168 times , 2 Visits today


text:
Alla Scala con LILT 2019
In: Lombardia : Milano : Concerti Milano : Milano
Descrizione
Al Teatro alla Scala Domenica 30 giugno alle 20.30 concerto a sostengno della Lilt. L’Orchestra dell’Accademia Teatro alla Scala, diretta da Michele Mariotti, con il solista Fabrizio Meloni clarinetto di bassetto, presenterà un programma che annovera grandi musicisti:Franz Schubert, da Die Zauberharfe D 644, Ouverture;mWolfgang Amadeus Mozart, Concerto in la magg. K 622 per clarinetto e orchestra; Sergej Prokof’ev, Romeo e Giulietta, selezione dalle Suites n.1 op. 64 bis e n. 2 op. 64 ter.
Al Teatro alla Scala Domenica 30 giugno alle 20.30 concerto a sostengno della Lilt. L’Orchestra dell’Accademia Teatro alla Scala, diretta da Michele Mariotti, con il solista Fabrizio Meloni clarinetto di bassetto, presenterà un programma che annovera grandi musicisti:Franz Schubert, da Die Zauberharfe D 644, Ouverture;mWolfgang Amadeus Mozart, Concerto in la magg. K 622 per clarinetto e orchestra; Sergej Prokof’ev, Romeo e Giulietta, selezione dalle Suites n.1 op. 64 bis e n. 2 op. 64 ter.
Indirizzo: Via Filodrammatici, 2
Periodo: la manifestazione si terrà il


text:
vidaXL Copertura per piscina PE rettangolare 90 g / mq 394 x 207 cm
vidaXL Copertura per piscina PE rettangolare 90 g / mq 394 x 207 cm. vidaXL Piscina telo di copertura PE rotonda 300 cm 90 g / mq. vidaXL Copertura per piscina, con base in plastica. vidaXL Copertura per piscina PE Rettangolare 90 g / mq 400 x 207 centimetri. vidaXL Copertura per piscina, con base in acciaio. vidaXL Pellicola solare piscina galleggiante 6x4 m rettangolare. vidaXL Piscina telo di copertura PE rotonda 360-367 cm 90 g / mq. vidaXL Copertura per piscina PE Rettangolare 90 g / mq 540 x 270 centimetri. vidaXL Piscina telo di copertura PE rotonda 450 - 457 cm 90 g / mq.


text:
Argomenti popolari
Ardu Ariu Atzeni Azione cattolica Banda Musicale Biancu Brigas Broccia Calcio Carta Casu Cherchi Comunioni Cuccu Floris Frau Garau Ghiani Grussu Largiu Lavoro Lavoro in campagna Maccioni Mandis Matrimonio Melis Meloni Mogorese Montisci Mundula Orrù Ortu Pia Piazza del Carmine Piazza Sant'Antioco Piazza Umberto I° Piras Porceddu Prinzis Scanu Scolaresca Secchi Serra Soliani Spanu
Commenti
- Renata Maccioni su Dai il tuo contributo
- Giorgio Secci su Dai il tuo contributo
- Luca Podda su Archivio Fotografico
- Andrea Murru su Archivio Fotografico


text:
L’archivio fotografico storico digitale nasce dal desiderio di ricostruire e valorizzare la memoria storica, economica, culturale e sociale di Mogoro, attraverso la fotografia, così da far conoscere anche le varie sfaccettature, di modo che si possa ricordare sempre, non solo per chi ha vissuto in quei tempi ma anche e soprattutto per chi quei tempi non li ha vissuti ed è bene che conosca il suo paese nel passato.
Ogni fotografia rappresenta tanto, è un ritaglio di storia, di tempo, di emozione, di felicità, di semplicità, di fantasia e unicità. Tutto da trasformare in memoria.
Le fotografie mostrano com’è cambiata Mogoro in estensione e a livello architettonico, ma riporta anche scorci di vita lavorativa dei nostri compaesani, delle ricorrenze festive e della memoria di persone che sono cresciute e/o che ormai non ci sono più.
L’archivio fotografico storico digitale, vuol essere un modo attraverso il quale le nuove generazioni non dimentichino il passato del proprio paese, ma anche per tutti i mogoresi che ci vivono ancora o che per un qualsivoglia motivo lo hanno lasciato, con l’augurio di poter sorridere e ricordare “Sa bidda nostra”.
Un grazie di cuore a tutte le famiglie che si sono rese disponibili:
Fatteri Casu, Piras Giuseppina, Maria Carmine Melis, Antonio Maccioni Gavoi,Casu Efisia, Orrù Paolo, Mauro Ghiani, Franco Broccia, Batzella, Curreli, Salvatorica Largiu, Marinella Maccioni, Elena Pala, Giampietro Montisci, Giovanni Carta, Elvenzio Broccia, Celina Prinzis, PierLuigi noto Gigi Montisci, Pascis Giovanni, Frau Letizia, Coni Anna, Concas Angelino, Onorina Melis, Uccheddu Stefano, Felice Melis, Silvana Ariu, Orrù Filomena, Maccioni Natale, Concetta Orrù, Floris Maria Vincenza, Cauli Rita,Salvatorica Maccioni, Maria piras, Prinzis Efisia, Melis Vittorio Amedeo, Paolo Soliani, Margiani Roberto, Mandis Mariuccia, Putzolu Gloriosa, Melis Bruno, Maccioni Valentino, Floris Pietro, Maccioni Eusebio, Serra Teresina, Piras Vincenzo, Angela Maria Soliani, Giovannino Cherchi, Ariu Iovina, Maccioni Claudina, Maria Teresa Anedda, Giancarlo di Monaco, Maccioni Maria, Serra Efisio, Melis Gioconda, Alda Broccia, Maccioni Adele, Floris Vitalia, Luisa Scanu, Piras Maria Carmela, Prinzis Marietta, Brigas Maria, Carta Maria, Meloni Antonina, Maccioni Veronica, Cherchi Carmela, Raffaele Grussu, Broccia teresina, Grussu Rosanna, Perria Anna Maria, Secchi Doloretta, Antonina Melis, Melis Bernardetta, Melis Teresina, In Casu Vittoria Falzoi, Pietro Piras, Sandro Broccia,La Spina Giampaola, Spanu Paola, Cruccas Salvatore,Maccioni Cicita, Garau Antonio, Elisa Atzeni, Piras Bernardina, Ardu Giancarlo, Floris Teresina, Orgiu Donatella, Spanu Bernardina, Melis Antonio, Maccioni Efisia, Murranca, Maria Serenella Melis, Maria Teresa Spano, Meloni Giuseppe, Mariuccia Grussu, Orrù Luca, Mario Grussu e Orrù Salvatorica.
Progetto curato e realizzato da Valentina Melis con il finanziamento del Comune di Mogoro.


text:
Casteddu-Juve: sa zente cheret bidere CR7. Sos prejos de sos bigliettes
Mizas de sardos cherent andare a bidere su campione portughesu
Di: Pietro Lavena
Martis 2 de Abrile, a sas 9 de sero, in sa Sardegna Arena, s'at a giogare sa partita tra Casteddu e Juventus, chi balet pro sa 30^ die de Serie A.
Sa prelatzione partit mercuris 20 de Martu, cando ant a essere postos in bendida sos bigliettes pro sos abbonados. Dae gioja 21 de Martu los ant a podere comporare finas sos iscrittos a su programma Passione Casteddu. Sa bendida at a essere aberta a tottu dae chenabura 22 de Martu a sas 8 de sero in sas buttegas autorizadas e mizas de sardos sognant de aere su bigliette pro bidere giogare Cristiano Ronaldo.
S'arrivu de sos torinesos, chi su campione portughesu, at fattu aumentare su preju de sos bigliettes chi chin tariffa intrea ant a costare 250 euros pro sa Tribuna ruja, dae sos 90 a sos 150 pro su settore Distinti, 50 euro in curva e settore ospites. Ridutziones sunt previstas pro sos pius minores de 12 annos, sos pius mannos de 65, feminas e disabiles.


text:
Seattle
Articulu in logudoresu
Seattle est una tzitade posta in s’Istadu de Washington in sos Istados Unidos, cuncretamente in su contadu de King County, e custituit unu portu de mare importante in s’oru de s’Otzèanu Pacificu. Cun una populazione de 620.778 abitantes in su 2011, Seattle est sa tzitade prus manna in sa rezione norduamerigana de su Pacific Northwest, gasi etotu che sa tzitade prus manna de sa costera otzidentale a su nordu de Santu Frantziscu. S’arzola metropolitana de Seattle de unos bator milliones de abitadores est sa de 15 arzolas metropolitanas prus istèrrida de sos Istados Aunidos. Sa tzidade est situada in un’istmu astrintu intre Puget Sound (un’insenada de s’Otzèanu Paghiosu) e Lake Washington, a unos 160 km. dae sa làcana cun su Cànada. Zanna de importu de su cumèrtziu cun s’Àsia, Seattle est su de otu portos prus mannu de sos IAA in tèrmines de zestione de cunteneris.
S’arzola de Seattle fiat istada abitada dae pedderujos a su nessi pro 4.000 annos in antis de sos primos assentadores arbos istàbiles. Arthur A. Denny e su grupu suo de biazadores, cunnotos posteriormente comente su Denny Party, fiant arribados a Alky Point su 13 de santandria de 1.851. S’assentadorzu fiat istadu iscostiadu a su logu suo atuale e mutidu “Seattle” in 1.853, in s’ondra de Si’ahl, cabu de sas tribùs logales de sos Duwamish e de sos Suquamish. Sa cumèrtziu de linnas fiant s’indùstria prus importante de Seattle, peroe a bias de s’agabu de su de 19 sègulos sa tzitade fiat devènnida unu tzentru cumertziale e de fraigamentu de naes comente zanna chirru a s’Alasca, in tempus de sa calentura de s’oro de su Klondike. In su 1.910, Seattle fiat una de sas 25 tzitades prus mannas de su paìsu. Sende gasi, sa Depressura Manna aiat dannadu in manera grae s’economia de sa tzitade. Sa crèschida fiat torrada in tempus e a pustis de sa segunda gherra mundiale, gràssias in parte a s’impresa logale Boeing, chi aiat mudadu Seattle in unu tzentru de fraigamentu de aparèchios. Sa bidda si fiat isvilupada comente tzentru tecnolòzigu in sos annos otanta de su sègulu coladu. Su frussu de software nou, biotecnolozias e impresas de Internet nch’aiat zutu a una releada econòmiga, chi aiat aumentadu sa pobuladura de sa tzidade de belle 50.000 unidades intre su 1.990 e su 2.000. Prus reghentemente, Seattle s’est fata un’agrugadorzu de s’indùstria “birde” e unu modellu de isvilupu sustentàbile.
Seattle tenet un’istòria musigale de sinnìfigu. Dae su 1.918 a su 1.951, b’aiat prus de binti clubes de jazz a longu de Jackson Street, dae su Chinatown International District atuale a su Central District. In s’issena de su jazz si fiant isvilupadas a su cumintzu sas carreras de Ray Charles, Quincy Jones, Ernestine Anderson e àteros. Seattle est finas su logu de nàschida de Jimi Hendrix sa paristòria de su rock e de s’istile musigale rock cunnotu comente “grunge”, pobularizadu dae grupos logales che Melvins, Nirvana, Soundgarden, Alice in Chains e Pearl Jam.
Seattle est cunnotu comente sa cabitale istadunidesa de su cafè.


text:
Eva
Puesia
Como ‘e te m’ammento, Eva, candaizu sa note
sessat de inchender su fogarone de sa léria.
De te m’ammento, como e semper,
ammeriende s’ojada a s’istuzu de sa chjìna
pro di dare chiza de aparu.
Dai su portu nidein caos marines. Calunu
at a bogare ‘e pare una televisione
tenta a boghe alta, e ne deo ne tue
nos abbizesimus chi fimus jà fora ‘e pare,
presos dai su filu fine fine de s’atesura.
A insubra nostru,
che movendesi in sa bòveda, an a torrare a vida, a una a una,
sas fainas, a una a una sas peraulas:
che onzi cosa, a bi ponner aficu,
chei sas undas chi ti nde ‘atin e ti che franghen
ti ammiro, dultze Eva, e de te m’ammento.


text:
Cantadores de Torpè__________________________Efis Mattiu
O cara e fida prus de unu mese
fio o donosa senza ti mirare
sos suspiros ti mando a umbe sese
si currisposta mi podes torrare
ca sos lamentos meos non los crese
ello chie mi potet discansare?
mandami ca t'imbio sos suspiros
a umbe fago abbitos e ritiros.
A umbe fago abbitu ritiradu
dae sa cara tua delicada
mandami sos suspiros coro amadu
si de me non nde ses ismentigada
ca apenas mi resistit su fiadu
sos suspiros mi dan s'alienada
cando sa cara tua det mancare
de piantu mi devo consumare.
Dae cando chi prus non t'apo 'idu
ahi! de mene ite contu bi leo?
No mi proigat manigu e nè bidu
de suspirare un'ora no arreo.
Benz'a nde perderepo su sentidu
d'istare sanu in cherveddos non creo
ca jeo so sufrende tantas penas
si tue chin suspiros no mi allenas.


text:
Sardigna Natzione Indipendentzia
Movimentu pro liberare sa Sardigna
dae su dominadore italianu
PROPOSTA DE COMITADU “NON VOTO” IN SU REFERENDUM COSTITUTZIONALE
A sos Partidos e Movimentos
natzionales.
A sos Sindacados natzionales.
A sos Comitados natzionales
A so sotzios, sotziales o culturales o de ateru
A totu sos sardos liberos.
Ogetu: COMITADU PRO SU “NON VOTO “ IN SU REFERENDUM COSTITUTZIONALE DE SANTUGAINE 2016.
Amigos, fìgios lìberos de Sardigna, disorganizados o no, in su mese de santugaine 2016, amus a essere cramados a nos pronuntziare, tramite referendum, supra una riforma costitutzionale proposta dae su guvernu italianu in càrriga. Sa riforma tocat in particulare su tìtulu V e, in peus, sas cumpetèntzias de sas Regiones ordinàrias ma non mutat in nudda sa parte de sa costitutzione chi riguardat sos raportos tra sa Repùblica Italiana e sa Natzione Sardigna a sa cale sighit a essere negada s'esistèntzia e su diritu a s'indipendèntzia, tramite s'art. 5) La Repubblica, unica e indivisibile .... Tale artìculu restat comente fiat prima e duncas, siat sa costitutzione vigente sia cussa modificada mantenent firma sa impositzione de sa suditantzia a sa natzione Sarda.
Pro intrare prus a intro in s'argumentu bos alligo a custu cumbidu unu documentu ammanigiadu dae sa Commissione Referendum de SNI.
Nois indipendentistas de SNI, pensamus e lu ispiegamus bene in su documentu alligadu, chi chie si declarat indipendentista o creet chi sas Sardigna siat una natzione diversa dae cussa italiana e apat diritu a detzidere in manera soberana e indipendente su benidore polìticu e sotziale suo, chene impedimentos impostos dae atos e impedimentos angenos, NON PODAT IN NESSUNA MANERA aprovare unu atu, unu cuntratu, una carta chi de fatu li faghet firmare e atzetare una rinùntzia a sos diritos prima mentovados.
Cunsideradu chi si sunt già formados sos comitados pro su NO e pro su SI e chi nois non podimus aderire ne a s'unu ne a s'àteru ca ambas possibilidades de votu sunt semper unu SI a sa unitzidade e in-divisibilidade de sa Repùblica Italiana, SIA DOVERE NOSTRU DE COSTITUIRE UNU COMITADU PRO S'ASTENSIONE, PRO SU NON VOTO e cumbidare sos sardos a esprimere su disditzu de soberania astenende-si de votare.
Non mi illònghio meda, ca tantu de su chi di-apo narrere est in su documentu mentovadu e arribo
a sa proposta.
• Costituire su Comitadu, intro su 20 de trìulas, imbiende sas adesiones rispondende a custa email de imbiu o a sardignanoestitalia@gmail.com
• Preparare unu documentu base, cumpartidu, curtzu meda in manera chi totu nos bi atzapemus.
• Cunvocare una cunferentzia istampa pro sa die 23 o pro sa die 30 de trìulas, o àtera die de cuncordare.
• Aberrere una pàgina facebook pro cramare gente a nos agiudare in sa campagna referendària.
Su comitadu si costituit cun chie rispondet intro su 20 de trìulas.
Clicca inoche pro iscrier una Email de adesione
Adesiones a sardignanoestitalia@gmail.com
Sardigna 04/06/2016
Bustianu Cumpostu ( Coordinadore natz. De SNI)
Sas motivatziones de SNI: clica inoche pro su documentu
IN ARRIVO 13.000 TONNELLATE DI SCORIE INDUSTRIALI DA SMALTIRE IN SARDEGNA A CURA DELLA PREGIUDICATA PORTOVESME SRL
CONSIGLIO NAZIONALE DI SARDIGNA NATZIONE INDIPENDENTZIA
DELIBERA – N.1 del 04/01/2015
SUL POSSIBILE SMALTIMENTO DELLE SCORIE NUCLEARI IN SARDEGNA
clicca inoghe pro lèghere totu
Copyright by: Sardigna Natzione Indipendentzia


text:
Mississippi Chessletters from the 1970's Courtesy Dwight Weaver
Mississippi Chess Letter Vol 1 No 1 Oct73.pdf
Mississippi Chess Letter Vol 1 No 2 Dec73.pdf
Mississippi Chess Letter Vol 1 No 3 Feb74.pdf
Mississippi Chess Letter Vol 1 No 4 Mar74.pdf
Mississippi Chess Letter Vol 1 No 5 Apr74.pdf
Mississippi Chess Letter Vol 1 No 6 May74.pdf
Mississippi Chess Letter Vol 1 No 7 Jun74.pdf
Mississippi Chess Letter Vol 2 No 1 Jul74.pdf
Mississippi Chess Letter Vol 2 No 2 Sept74.pdf
Mississippi Chess Letter Vol 2 No 3 Dec74.pdf
Mississippi Chess Letter Vol 2 No 4 Jan75.pdf
Mississippi Chess Letter Vol 2 No 5 April75.pdf
Mississippi Chess Letter Vol 2 No 6 July75.pdf
Mississippi Chess Letter Vol 3 No 1 Oct75.pdf
Mississippi Chess Letter Vol 3 No 2 Dec75.pdf
Mississippi Chess Letter Vol 3 No 3a Special IssueJan76.pdf
Mississippi Chess Letter Vol 3 No 3b Feb76.pdf
Mississippi Chess Letter Vol 3 No 4 April-May76.pdf
Mississippi Chess Letter Vol 3 No 5 June-July76.pdf
Mississippi Chess Letter Vol 3 No 6 Aug-Sep76.pdf
Mississippi Chess Letter Vol 4 No 1 Oct-Nov76.pdf
Mississippi Chess Letter Vol 4 No 2 Dec-Jan77.pdf
Mississippi Chess Letter Vol 4 No 3 Feb-March77.pdf
Mississippi Chess Letter Vol 4 No 4 April-May77.pdf
Mississippi Chess Letter Vol 4 No 5 June-July77.pdf
Mississippi Chess Letter Vol 4 No 6 Aug-Sept77.pdf
Mississippi Chess Letter Vol 5 No 1 Oct.-Nov.77.pdf
Mississippi Chess Letter Vol 5 No 2 Dec77-Jan78.pdf
Mississippi Chess Letter Vol 5 No 3 Feb-March78.pdf
Mississippi Chess Letter Vol 5 No 4 April-May78.pdf
Mississippi Chess Letter Vol 6 No 1 Oct-Nov78 .pdf
Mississippi Chess Letter Vol 6 No 2 Dec78-Jan79 .pdf
Mississippi Chess Letter Vol 6 No 3 Feb-March79 .pdf
Mississippi Chess Letter Vol 6 No 4 April-May79 .pdf
Mississippi Chess Letter Vol 6 No 5 June-July79 .pdf
Mississippi Chess Letter Vol 6 No 6 Aug-Sept79 .pdf
Mississippi Chess Journal Vol 7 No 1 Oct-Nov79 .pdf
Mississippi Chess Journal Vol 7 No 2 Dec79-Feb80 .pdf
Mississippi Chess Journal Vol 7 No 3 March-April80 .pdf
Mississippi Chess Journal Vol 7 No 4 May-June80 .pdf
Mississippi Chess Journal Vol 7 No 5 July-Aug 80 .pdf
Mississippi Chess Journal Vol 8 No 1 Oct-Nov 80 .pdf
Mississippi Chess Journal Vol 8 No 2 Dec 80-Jan81 .pdf
Mississippi Chess Journal Vol 8 No 3 Feb-March 81 .pdf
Mississippi Chess Journal Vol 8 No 4 April-May 81.pdf
Chess Bio


text:
Silurzia
Pro silurzia (gr.: “cheirourgia” dae “xeίp”, “xeιpός”, manu e “ἔpYov”, òpera) s'intentat etimolozigamente un'atividade de traballu manuale.
In su barigare de su sègulu coladu, s'isvilupu de sos cunnoschimentos, su caràtere ispetzìfigu de s'abordu a maladias determinadas e s'incrementu issoro, gasi che probremas organizativos, ant rènnidu netzessàriu a partzire sa Silurzia Zenerale in numerosos arrampos ispetzialìstigos. Unas cantas de issas sunt cunsagradas a sa matessi patolozia zenerale: Silurzia Oncolòziga, àteras bias a s'ispetzìfiga de òrganu o de aparatu: Corosilurzia, Silurzia Petorrale, o tando a sa matessi finalidade: Silurzia Pràstiga e Recostrutiva, o caraterizadas dae tènnigas peculiares: Silurzia Laparoscòpiga, Silurzia Robòtiga, Silurzia Endoscòpiga. In argunos casos, in su cuadru de su matessi arrampu, bi sunt ispetzializaduras annanghedoras, che pro narrer sa Silurzia de sa manu in s'àmbitu de s'ortopèdiga.


text:
A, a , prep Definizione sa prima lítera de s'alfabbeto est unu grafema/lítera chi rapresentat unu sonu vocale apertu, largu, bàsciu; ma est fintzes una prep. de manígiu mannu e deosi, cun calecuna cunsonante in cuménciu de foedhu, po una abbitúdine, a logos càmbiat in ai (es. "ai como, ai cussu" = nr. aigòmo, aigússu, ma méngius regularizada comente si narat puru a como, a cussu, e a bortas po no cambiare "a" in "ai" iscrient puru "igomo, igussu" faendho un'àtera cosa chi no tocat); po su prus, ca est foedhu chi benit de is latinos "ac, ad, aut" chi acabbànt in cunsonante, afortit sa cunsonante de cuménciu de is foedhos chi s'agatat addenanti: fàghere a casu (= nr. acàsu), intrare a domo (= addòmo), leare a fidu (= afídu), seminai a linu (= allínu), foedhas a noso (= annòso), a minore (= amminòre), a sanu (= assànu), a su sero (= assusèro), a tie, a tui (= atíe, atúi); un'impreu mannu tenet sa "a" cun totu is vrb. po fàere su tempus bnd. e si ponet cun is formas personales de àere/ai (ind. pres.) prus s'inf. de su vrb. lessicale (candho custu cumènciat cun /a/ etotu, sa "a" si perdet in sa pronúncia ma est méngius a dh'iscríere e regularizare s'iscritura): apo a nàrrere, as a fàghere, at a bídere, apu a nai, eus a circai, eis a ligi, ant a gosai, apo a andhare, as a allichidiri, e deasi etotu s'impreat po fàere su cund. in camp. e mesania (ind. imp. + a + inf.: ia/emu a istimai, iast a podi fai, iat a bènnere, iaus a nàrrere, iais a cantare, iant a andhare); cun is vrb. s'impreat fintzes de àteru betu: po inditare bisóngiu, apretu = èssere + a + inf. (fut a ndhe bocare su dinare límpiu, fut a torraremus, fit a coitare, fit a triballare che macos, fit a s'irboligare, est a fàghere e no a istare a su pessa pessa! ◊ est a si movi, e no a fai preitza! ◊ pro isse fit a si ndhe ammachiare, ca sa fémina fit dechida e de manos bonas ◊ innoghe est a mòrrede de sa carestia!); in is domandhas = a + ind. (a mosset custu cane? ◊ a bi sezis? ◊ ma Deus a b'est? ◊ a lu faghimus un'isperimentu, giaghi deo a lu fagher prontu so? ◊ a ti ndh'ammentas de cudhos passados annos chi faghimis sonnos mannos? ◊ a dhu bit, su secretàriu, chi apu fatu bèni a ndi dh'artziai?); a bisura de art. cun is vrb. in forma de inf. bolendho inditare necessidade, cosa chi si bolet o fintzes solu si su vrb. inf. est sugetu o cumplementu ogetu de sa fràsia (a bentuai candu tirat bentu!, a torrare a inoghe a cras!, a pasare a sa fossa!, a triballare no rechedit a su mandrone, a nàrrere no est a fàghere, a manigare est fatu, a certai no mi praxit, a bochire tocat a Deus, apo nadu a callare!); cun su vrb. èssere + númene pl. = àteru vrb. (èssere a ohis = èssere naendho Ohi!, est a odheos = naendho Odheu!, so a túnchios = tzunchiandho, semus a boghes = abboghinandho, sos batos sunt a màulos = maulandho, est semper a irrocos = irrochendhe, a irbariones = irbarionendhe, a prentos = sufrindho dolore de bentre); cun su vrb. torrare + àteru vrb. inf. inditat cosa chi si arrepitit (torro a nàrrere = naro torra, torramus a abbaidare = abbaidamus torra, torras a preguntai = preguntas torra, dh'ant torrau a iscaresci = dh'ant iscarésciu torra, un'àtera borta); sa /a/ est desinéntzia fémina de is nm. e agt. mascos chi essint in -eri (panateri - panatera, posteri - postera, bandhuleri - bandhulera, bantaxeri - bantaxera) e de is agt. chi essint in -u (artu - arta, béciu - bècia, bellu - bella, fridu - frida, longu - longa, mannu - manna, piticu - pitica, turpu - turpa) Frasi cmpl.ogetu: nara, tue a l'amas a Deus?◊ gatu cassat a topi, topi roit a loru ◊ apu bistu a sirboni ◊ no lessast intrai a nisciunus! ◊ apo cramadu a isse ◊ perdona a is chi ti ant oféndiu! ◊ ischiat a lèzere e a iscríere ◊ apu nau a ti transiri! ◊ eis a connosci a mimmi! ◊ at chérfidu Deu de mi lassare sanu a babbu meu (Sozu)◊ a los bies como a fizos meos? (S.Spiggia)◊ onora a babbu e a mamma! ◊ seu circhendi a mamma ◊ est pranghenne a tie ◊ chirca a chie cheres ◊ mutie a tziu Bachis! ◊ crama a Zuanne! ◊ connòsciu a Castedhu mellus de bidha tua ◊ alabaus a Deus ◊◊ acumpanzat su pronúmene cun dópia funtzione: siant iscomunigaus a chini nd'at fatu prexu! ◊ custu dh'issit solu a cine dh'at provau ◊ dh'ant a nai a chini seu dèu ◊ est a chie si ndhe faghet ◊ su coru miu no tenit a chini dh'allirgai ◊ sa genti sciiat a chi fiat, cussu 2. calidade: a pisedhu, a mannu, a betzu, a sanu, a malàidu ◊ t'istimaiant a sana, ma como chi ses morta raramente una borta ndhe faedhant sentza dolu e pena (A.Casula)◊ est mortu a pitzinnu ◊ no apo deunadu in pitzinnia e dias cherrer chi deune a betzu? ◊ in istiu s'erba est a fenu ◊ mellus mortu de pitiu po no sufriri tanti pena a mannu ◊ su pudhoni est unu pilloni a peis arrúbius 3. aina: segare a lepa, triballare a tzapu, corpare a fuste, iscríere a pinna, andai a cuadhu, papai a fruchita ◊ fiat a picu e a lantioni iscarravonendi po ndi bogai su giru de su dinai ◊ abrili at mortu su babbu a fríusu ◊ fiant guturadas fatas a telàrgiu ◊ tenídela a fitas de pane e a càlighes de abba! ◊ nci dh'ant a bogai a sonu de corru ◊ tenet su bestiàmine a proendha ◊◊ misura: cussu tenit su dinai a cofas ◊ tengu cóciula e buconis a lavamanus prenus 4. cmpl.de manera: faedhare a sa bona, andhare a pes traza traza, fàghere sa cosa a sa lestra, fuedhai a craru, istare a sa muda, andhare a rugadura, istare a sa sétida, manigare a sa ritza ◊ a bonas o a malas bi lu fato fàghere! ◊ a bículu a bículu che lu faghimus totu ◊ a pagu a pagu semus andhendhe addainanti ◊ leare a mossos, segare a mossu, leare a trubbu, fàghere a rugadura, nàrrere a pessamentu ◊ dare, leare, fàghere sas cosas a duas a duas, a pagas a pagas ◊◊ cmpl. de tempus: a dedie, a totu noti, a primu noti, a sa friscura ◊ a s'assegus li at nadu totu ◊ custu trabballu dh'apu fatu a mengianu ◊ a sa de tres dies Cristos est torradu a biu ◊◊ cmpl.de logu: ghiramus a bidha ◊ andaus a domu ◊ est a palas de su monte ◊ essimus a campu ◊ nci dh'ant ghetau a galera ◊ a inoghe! ◊ a pregare a crésia! ◊ andhare a su dutore, a su preíderu 5. iscopu o ue che agabbat una cosa: besside a bídere! ◊ benide a bos combidare! ◊ semus lassendhe su cunzadu a fenu ◊ custu lu dao a tie ◊ dh'apu nau a mamma ◊ semus andhendhe a s'olia, a landhe ◊ so pessendhe a triballare ◊ a su fogu! a su fogu! [andai a dhu studai!] 6. in disizos, lamentas o impudos, cumandhos, minetas, dimandhas: a ndhe bufare àteras bortas cun salude! ◊ a dhu connòsciri in su celu! ◊ a podiat durare tota vida! ◊ a no iscí ca dhu est s'unferru! ◊ a no si dinniai de mi agiudai! ◊ a lu podias fàghere tue, cantu chi chircas àtere! ◊ malaitu su pecadu, a no bi pensare innanti! ◊ a ndhe tenet de órulos cussu cane!…◊ a no ndhe pòdere nemmancu assazare! ◊ m'abbàida a no bi àere pessadu! ◊ acontzu ses, a no ndhe fàghere una de tzou! ◊ a trabagliare! ◊ a perdonare, su tziu, ca no bos poto dare nudha! ◊ a intrare, s'arretò! ◊ s'annu chi venit a èssere isposa! ◊ a dhu connòsciri mannu e bonu! ◊ a ti mazo, mih, si no mi l'agabbas! ◊ a candho como no pones mente, ite at a èssere a mannu! ◊ ite befe sutzessa in bidha mia a che furare a Santu Frantziscu! (A.Porcu)◊ a benis, Nina grasciosa, a binza a bodhire olia? (G.Raga)◊ a ti dhu fatzo su cafè? 7. a + agt. o nm. = mannu, meda: ahi, letores, a dultze momentu chi proesi legindhe cuss'iscritu!…◊ coromeu, a bonu chi est!…◊ male, a fortes chi sunt!…◊ oh raju a proa sa chi ant fatu sos dutores!…◊ oh, malasorte, a ómine famidu: màndhigat cantu trinta bacas! (B.Truddaju)◊ a bellu chi est a istare inoghe! 8. àteros impreos: mancari fachendhe a pastore, fit de fàcheres e de allegas a sa mannina ◊ fatu a professore, in cosas goi ndh'ischit prus pagu de nois ◊ so sempre matanendhe a abba, a sole, a caldu e a fritu che isciau ◊ dhus apu connotus a sa boxi ◊ dh'agatant a fragu ◊ anzare, fàghere a croba, a mascru, a fémina ◊ semenare una terra a trigu ◊ prantare s'ortu a basolu ◊ ispetare a nàschere ◊ coitare a fàghere 9. in sas distintziones: a chini dha pentzat de una manera e a chini de un'àtera ◊ a chini arrít e a chini prangit ◊ a candho goi a candho gai ◊ c'est a chini ammasedat e a chini bolit èssiri ammasedau (I.Lecca)◊◊ in sos paragones pro cosas cantepare: est mannu cantu a tie ◊ isse est che a sos àteros ◊ faghimus comente a bois ◊◊ pro inditare unu límite a su chi si narat: pecare a origras, èssere malàidu a su coro, èssere fertu a conca ◊◊ cun nm. de logu e de tempus pro inditare chi no est totu o totue o semper: est fatu a tretus, est a bighinados, a bidhas, a leadas, a logos; a iscutas, a dies, a bortas, a chidas istat bene, a iscutas istat male Etimo ltn. ac, ad, aut Traduzioni Francese à Inglese a, an, in, at, to Spagnolo a Italiano a, ad Tedesco a (Buchstabe des Alphabetes), an, in, zu.
acadrancài , vrb: acardancai Definizione apicigare che una cadanca Sinonimi e contrari acadenanciare, apicigai, incadranancare Etimo srd. Traduzioni Francese se coller Inglese to stick, to cling Spagnolo pegarse Italiano appiccicarsi Tedesco sich an jdn.hängen.
acoltazàre , vrb: acostazare Definizione pònnere is cosas una acanta a s'àtera, a fiancu, acostias apare Sinonimi e contrari afiancai 1, afianzare Frasi est totu bene acostazadu chi no si podet mancu mòere 2. cantos connotu ndh'amus meda mannos, ma sena sa muzere acoltazada! (S.Bertulu) Etimo srd. Traduzioni Francese flanquer Inglese to place side by side Spagnolo poner al lado Italiano affiancare Tedesco Seite an Seite stellen.
afiancài 1 , vrb: afiancare 1 Definizione pònnere a costau de calecuna cosa, acanta Sinonimi e contrari acoltazare Traduzioni Francese flanquer Inglese to put beside Spagnolo poner al lado Italiano affiancare Tedesco Seite an Seite stellen.
ammamizàre , vrb: ammammizare Definizione nau de animales e de gente, andhare, acortzire a sa mama, cricare sa mama po amparu; istare o èssere atacaos meda a sa mama Sinonimi e contrari ammammaritzare Frasi cussos crabitos si sunt ammamizados Etimo srd. Traduzioni Francese se réfugier dans les bras de sa mère Inglese to shelter by one's own mother Spagnolo enmadrarse Italiano rifugiarsi prèsso la madre, èssere mólto attaccato alla madre Tedesco sehr an der Mutter hängen.
ammammaritzàdu , pps, agt Definizione de ammammaritzare; nau de ccn., chi est tropu atacau a sa mama Sinonimi e contrari cdh. ammammariciatu Traduzioni Francese qui est dans les jupes de sa mère Inglese mummy's boy Spagnolo madrero Italiano mammóne Tedesco sehr an der Mutter hängend.
ammentài, ammentàre , vrb Definizione portare o tènnere presente in sa mente, batire o fàere presente a sa mente una cosa passada o fintzes una cosa chi depet bènnere, de fàere / a/c. candho su vrb. est prnl. si manígiat fintzes cun s'aus. àere; cong. 2ˆ p. pl. ammentezas; no s'a. dai como a posca = iscarèsciri totu tropu luegus Sinonimi e contrari arragodai, sobènnere | ctr. ilmentigare, iscadèssere Frasi no ti ammentas candho a inoghe beniat sa zente a bídere su mare? ◊ a ti ammentas cantos sirvones che aiat? ◊ a bos ndhe ammentades de su bandhu chi betaiant unu tempus? ◊ o Sardos, ammentade sas traschias pro tènnere atza in sa lota pro s'identidade! (Z.A.Cappai)◊ mi aio ammentatu comente aiat rimunitu su locu ◊ mi ndhe as ammentatu de cosas!…◊ si at ammentadu su chi li fit capitadu ◊ mi so ammentendhe chi depo fàghere unu cumandhu! 2. ammenta ca postigràs faghimus cudhu cumandhu! ◊ bos mandho unu saludu pro bos ammentare chi sa bontade bera frorit intro de su coro Etimo itl. ammentare Traduzioni Francese rappeler Inglese to remember Spagnolo recordar Italiano rammentare, ricordare Tedesco erinnern, sich erinnern an.
annàsere , vrb Definizione pigare su fragu Sinonimi e contrari acarigai, annajare, arrancai 1, arrastai, fiagare, nuscai Etimo srd. Traduzioni Francese flairer Inglese to smell Spagnolo oler Italiano annusare Tedesco riechen an.
aprussieràu , pps, agt Definizione de aprussierai; nau de ccn., chi tenet neghe a prumones po sa prussiera chi portat Traduzioni Francese silicotique Inglese sick of silicosis Spagnolo silicótico Italiano silicòtico Tedesco an Silikose leiden.
arbínu , agt Definizione nau de sa carrítzia, colore coment'e biancu, craru Terminologia scientifica clr Traduzioni Francese albinos Inglese whitish Spagnolo albino Italiano albino Tedesco an Albinismus leidend.
carregàrre , avb Definizione atacau, própriu tocandhosi carre cun carre Etimo srd. Traduzioni Francese au contact du corps Inglese on contact with the skin Spagnolo piel contra piel Italiano a contatto con la pèlle Tedesco dicht an der Haut.
casósu , agt Definizione nau de su late, chi rendhet meda a casu Etimo srd. Traduzioni Francese lait riche en fromage Inglese rich of cheese Spagnolo leche que da mucho queso Italiano ricco di formàggio Tedesco reich an Käse.
disisperài , vrb: disisperare Definizione isarcare meda, pèrdere s'isperàntzia Frasi chi no disisperat a tantas angustias de sa pena indurida?! ◊ chie cret in Deus no si disisperat mai Traduzioni Francese désespérer Inglese to deapair Spagnolo desesperar Italiano disperare Tedesco verzweifeln an + Dat.
frísu , nm Definizione sisia po acapiare s'imbustu a sa parte de ananti; tirighedha de cosa, de orrobba, de làuna Sinonimi e contrari beta 1, bita 1 Etimo itl.p fris Traduzioni Francese ruban, bribe, fragment Inglese ribbon, strip Spagnolo cinta, banda, tira Italiano nastrino, bindèllo Tedesco Bändchen, Metalltrennband an Konservendosen.
influensciàdu , agt: infruensciadu Definizione chi portat s'arremadiu Frasi fit influensciadu e s'intendhiat male Traduzioni Francese grippé Inglese suffering from influenza Spagnolo con gripe Italiano influenzato Tedesco an Grippe leidend.
irbicàre , vrb Definizione segare orrughedhos pruschetotu de is oros de s'istrégiu de terra o de imbidru Sinonimi e contrari ibbichitare, irmossighedhare, isbichillitare, isorichedhare, spisedhae, spissigorrai, spistorai / abbicai Frasi irbicare una tatza, una tzíchera, unu pratu Etimo srd. Traduzioni Francese ébrécher Inglese to chip Spagnolo mordisquear Italiano sbocconcellare Tedesco knabbern an.
irmossichedhàre, irmossighedhàre , vrb Definizione coment'e tocare o segare a móssigos, nau pruschetotu po segare orrugos de ccn. cosa (es. istrégiu) Sinonimi e contrari ispitulliare, spisedhae, spistorai, spistoredhai Etimo srd. Traduzioni Francese ébrécher Inglese to cut into small pieces, to nibble Spagnolo mordisquear Italiano sbocconcellare Tedesco knabbern an.
iscialài, iscialàre , vrb: issalare, scialai Definizione fàere festa manna cun papóngiu, bufóngiu, ispesa e àteru, a meda / i. su tempus = ispassaresila Sinonimi e contrari diveltire, spadatzai / ispeldisciare, istravuciare, sparafiai Frasi medas iscialant in sa pedhe anzena ◊ tanti sorresta tua no si est iscialada ballandho!… 2. tui ti divertis iscialendu Etimo itl. scialare Traduzioni Francese banqueter Inglese to banquet Spagnolo banquetear Italiano banchettare Tedesco an einem Bankett teilnehmen.
ispitudhàre , vrb: ispitzudhare Definizione segare un'orrughedhu: foedhandho de castàngia, segare su corgiolu po no isciopare orrostindhodha / ispitzudhare paràgula = fuedhai cun abbilesa, ma nau sempri candu unu no est bellu a fuedhai Sinonimi e contrari biculare, ispiciulare, spibitzai / irbicare, spistorai / ispitighedhare 2. aiat bufau e no ispitzudhabat paràgula: tandho nche l'at bortada in italianu… mezus puru! Etimo srd. Traduzioni Francese ébrécher, émietter Inglese to nibble Spagnolo mordisquear Italiano sbocconcellare Tedesco knabbern an.
migliàre, migliàri , nm: millare, millària Definizione milli e prus de milli, unos milli , Sinonimi e contrari migliaja, mizale Frasi in domo issoro si b'intenniant fracos e nuscos a migliare ◊ bides sinnos de millares de passos in sas pedras (G.Sotgia)◊ penas e tormentos a millares e a chentos bos ant dadu!◊ est unu poemedhu de una millària de versos Traduzioni Francese millier, mille Inglese thousand Spagnolo millar Italiano migliàio Tedesco Tausend, an tausend.


text:
Metti in evidenza il tuo evento
Comune di Nughedu San Nicolò,col patrocinio dell’Assessorato Regionale del Turismo,Artigianato e Commercio,con la collaborazione dell’Associazione Turistica Pro Loco di Nughedu San Nicolò e l’Associazione Nughedu Eventi organizzano la Sagra de sos cicciones fattos in domo e su porcheddu arrustu il 3 agosto 2013 alle ore 21:00.
Alle ore 22:00 si terrà il concerto con la partecipazione di Eugenio Finardi,Istentales,Amici del Folklore di Nuoro,Mammuthones Issohadore di Mammoiada.
pro loco nughedu san nicolò
2 eventi pubblicati
0 notizie pubblicate
0 aziende pubblicate


text:
Alcúdia
Coordinatas: 39°51′08″N 3°07′19″E / 39.852222°N 3.121944°E
Artìculu in LSC
Alcúdia est una comuna ispagnola de 19.071 abitantes situadu in sa comunidade autònoma de sas Baleares.
Alcudia est unu de sos tzentros turìsticos printzipales de s'ìsula de Maiorca, possedit una marina de 9 km de longària e sa riserva naturale de S'Albufeira, meda pobulare pro sos praticantes de su bird-watching, ultres a unu parcu acuàticu. Est a largu 40 minutos de s'aeroportu de sa capitale Palma de Maiorca.
De su portu de Alcùdia sàrpant ogni die sos traghetos de collegamentu cun Barcellona, Minorca e Valencia.
In sa tzitade betza ogni domìniga e martis s'acumprit unu mercadu tìpicu.
Cuntenutu
Monumentos[modìfica | modìfica su còdighe de orìgine]
- Sitiados archeològicos de sa tzitade romana de Pollentia ("Sa Portella", Istampu, Teatru)
- Mura tzitadinas: costruidas dae su re de Maiorca Giacomo II in su XIV sèculu. De pranta quadrangolare, cun unu perìmetru de 1,5 km e 26 turres. In su 1974 aiat istadu declarada monumentu istòricu e artìsticu paris cun sos restos archeològicos de Pollentia. Bi s'aberint sa ghenna de Maiorca o de Santu Serbestianu e sa ghenna de su Moll o de Xara. In su XVI sèculu aiat istadu costruida una segunda chinta murària cun bastiones, cun pranta a isteddu, chi inghiriaiat sos muros prus antigos lassende unu coladòrgiu pro s'àndala de ronda: si cunservat solu su baluardu de San Ferrante, a su cale internu aiat istadu costruida s'arena dedicada a sa corrida. In custos muros s'aberiant tres porridas, tra cale sa minore, sa ghenna de Villa Roja, fiat serbida dae unu ponte in pedra àncorat cunservadu.
- Oratòriu de Santa Anna: òpera de Diego Espanyol de su XIII sèculu.
- Domo de Can Fundu: esèmpiu de residèntzia de su Rinaschimentu chi acasàgiat sos Archìvios istòricos e una sala de espositzione.
- Domo de Can Torró: antiga residèntzia, restaurada pro acasagiare de su 1990 s'omònima biblioteca.
- Crèsia de San Giacomo: in orìgine arrumbada a s'internu de sos muros, aiat istadu de su totu torrada a costrùere in istile neogòticu in su 1870. Cunservat sa figura de su Sant Crist de su XV sèculu, a sa cale s'atribuit un'episòdiu miracoloso de su 1507.
- "Sa Sala", munitzìpiu cun turre de su relògiu e iscala de atzessu a su portale tzentrale, costruidu in istile neobarocu in su 1929.
- Auditorio de Alcúdia, òpera contemporànea in bidru, tzimentu, linna e atzàrgiu inossidàbile, inauguradu in su 2000.
Logos[modìfica | modìfica su còdighe de orìgine]
- Eremo de sa Vittoria: capella baroca de su 1679 a navada ùnica. Cunservat sa figura quattrocentesca de sa Mama di Dio de sa Vittoria
- Gruta de San Martino: capellas fossadas in sa roca in su XIII e XIV sèculu e dedicadas a Santu Martinu e a Santu Giorghi.
- Parcu naturale de s'Albufera
Museos[modìfica | modìfica su còdighe de orìgine]
- Museu monografico de Pollentia: acasagiadu in un'ispidale trecentesco, cunservat sos acatamentos de su situ archeològicu (tzeràmicas, bidros, prendas, tres isculturas in màrmaru bènnidos de s'istampu e sa conca in brunzu bènnidu de una de sas domus de "Sa Portella").
- Fundatzione Yannick e Bene Jakober: situadu a belle 6 km de sa tzitade, in su caminu de su Cun sas Baix, acasàgiat colletzionet de diversu gènere: re-tràidos beros europeos de su XVI a su XIX sèculu, s'ala "Karlweis" e s'ispàtziu "Sokrates" dedicados a s'arte contemporànea, unu parcu "Tzou" cun isculturas modernas de animales e sa "stele de su Solas" e unu giardinu de rosas.


text:
(ADNKRONOS) - I consiglieri nazionali professionisti eletti dalle singole delegazioni sono: vincenzo Varagona (Ancona), Pierluigi bertello (Aosta), paola Rubbi, Achille Scalabrin (bologna), Franco Siddi (Cagliari), Stefano sieni, Carlo Pestelli (firenze), Massimiliano Mauceri, paolo Lingua (genova), massimo Alberizzi, Carlo Maria Lomartire, David messina, riccardo Calzeroni, Antonio Del Giudece, Vieri Poggiali e antonio Velluto (Milano), lello Barbuto, ERmanno corsi (Napoli), Agostino Sangiorgio (palermo), Piero Pianigiani (perugia), domenico Marcozzi (Pescara), Venturino coppoletti (REggio Calabria), giorgio Balzoni, Paolo CAntore, vittorio Fiorito, Carmine fotia, Riccardo Cristiano, Franco iappelli, SErgio Menicucci e Cesare PUcci (roma), Paolo Girola, Giorgio BArberis (torino), Gianfranco Fata (Trento/bolzano), fulvio gon, giorgio Braulin (Trieste), Gabriele CEscutti, ermanno Ferriani (Venezia).
I consiglieri nazinali pubblicisti eletti dalle singole delegazioni sono: Francesco Brinati (ancona), alessandro Camera (Aosta), Rossella Matarrese (Bari), Cesare Bianchi (bologna), Giovanni marras (Cagliari), Daniele Pecchioli (Firenze), Andrea Leoni (Genova), isotta Gaeta e FAbrizio PIgnatel (Milano), domenico Castellano (Napoli), filippo galata' (Palermo), Franco Arcuti (Perugia), Concezio REnzetti (pescara), Salvatore Nunnari (REggio calabria), gino Falleri, Mauro de vincentiis, antonio pandiscia (roma), Marina Ottavi (torino), angelo Agostini (Trento/bolzano), silvano Bertossi (Trieste), Maurizio Busatta (Venezia).


text:
RADIOTRE JAZZ SUITE : ITALIAN INSTABILE CON BRAXTON
10/06/2008 Alto Adige Jazz Festival: Italian Instabile Orchestra con Anthony Braxton Ore 22.30 Alto Adige Jazz Festival: Italian Instabile Orchestra con Anthony Braxton Registrato a Castel Mareccio il 16.6.2007 Anthony Braxton, ance; Carlo Actis Dato, sax tenore, sax baritono, clarinetto basso; Daniele Cavallanti, sax tenore, sax baritono; Eugenio Colombo, sax contralto, sax soprano, flauto; Gianluigi Trovesi, sax contralto, clarinetto basso; Emanuele Parrini, violino; Paolo Damiani, violoncello, contrabbasso; Giovanni Maier, contrabbasso; Alberto Mandarini, tromba; Martin Mayes, corno; Guido Mazzon, tromba; Pino Minafra, tromba, flicorno; Umberto Petrin, pianoforte; Lauro Rossi, trombone; Giancarlo Schiaffini, trombone, tuba; Sebi Tramontana, trombone; Vincenzo Mazzone, batteria; Tiziano Tononi, batteria
- Rai Radio 3
- Tanzanian and Italian Petroleum Refinery
- Suite
- Jazzista
- Emittenti radiofoniche italiane
- RAI radio stations
- Radio stations established in 1950
- Free-to-air
- Filodiffusione
- Emittenti radiofoniche RAI
- Classical music radio stations
- Rai Radio 3
- Gruppo ENI


text:
(IlMinuto) – Casteddu, 7 de su mesi de ledàminis – Rejkiavik, Londra, Ateni, Roma, Madrid, New York e Aristanis. Su 15 de su mesi de ledàminis sa Sardìnnia at a cabai in pratza po tzerriai “nosu su dépidu no ddu pagaus”. Sa Manifestada, aprontada de su Comitau “15 ottobre”, s’at a sboddiai in duus mamentus: su corteu de is istudiantis in programa po su mangianu e su dibàtidu asuba de su dépidu in su merì, a cumentzai de is 16.00 in pratza Elianora. “Funt cumbidadas a pigai parti a sa cosa – si ligit in d-una email fata connosci de su Comitau – is operàjus, su movimentu pastoris, is comitaus de lota e totus is organizatzionis” chi funt de acórdiu asuba de s’abisóngiu de fai una mobilitada internatzionali contra a chini bolit fai pagai sa crisi de su capitalismu – e su dépidu suu – a is prus poberus.
© RIPRODUZIONE RISERVATA


text:
COMITATO SCIENTIFICO
Marcello Balbo, Dino Borri, Paolo Ceccarelli, Arnaldo Cecchini, Enrico Cicalò, Enrico Corti, Nicola Di Battista, Carolina Di Biase, Michele Di Sivo, Domenico D’Orsogna, Maria Linda Falcidieno, Francesca Fatta, Paolo Giandebiaggi, Elisabetta Gola, Riccardo Gulli, Emiliano Ilardi, Francesco Indovina, Elena Ippoliti, Giuseppe Las Casas, Mario Losasso, Giovanni Maciocco, Melluso, Benedetto Meloni, Vincenzo Melluso, Domenico Moccia, Giulio Mondini, Renato Morganti, Stefano Moroni, Stefano Musso, Zaida Muxi, Joao Nunes, Gian Giacomo Ortu, Giancarlo Paba, Giorgio Peghin, Rossella Salerno, Antonello Sanna, Enzo Scandurra, Silvano Tagliagambe
RESPONSABILE EDITORIALE
Enrico Cicalò


text:
•Temas
Pro nche regòllere momentos de vida, unos cantos bìculos de esistèntzia, si podet adotare una tècnica particulare, ponende sa fotocàmera subra de sa trìbide e lassende·la a fàghere iscatos a sa sola. In automàticu. Podet èssere un'esperimentu galanu e profetosu de praticare in logos meda. In logu de parìllias, de partidas de fùbalu, de manifestatziones, in sas partas prus mannas de sas tzitades nostras. Sos resurtados cadaunu nche los podet collire a pare in vàrias cartelleddas temàticas. Pro los servare a un'ala, in intro de sa cherbeddera illacanada de s’elaboradore e pro los abbaidare in cale si siat momentu. Pro chistiones de istùdiu, de chirca o petzi pro su praghere personale de nche sejare cales sunt sos megioros cun su tempus.
Si sèberat s’impostatzione manuale (M). Si programat un'iscatu su minutu. Sa posa est fissa, est a nàrrere chi s'obietivu est puntadu semper a su matessi logu e semper cun sos matessi paràmetros. S'abertura de su diaframma (a f5.6), sa sensibilidade (a Iso 100), su tempus de espositzione (a 1/125), sa profundidade de su campu a infinidu e gosi sighende. In sa fotografia publicada, s'obietivu fiat unu 18-105mm: 18 mm de longària focale mìnima e 105mm de longària focale màssima, reguladu a 35mm. Su bellu de custu mèdiu de iscatare est chi su fotògrafu non b’est in palas de s'obietivu, duncas no ischit ite nch'at regòllidu fintzas a cando, a pustis de un'ora o barda, non nche remunit sa màchina e cumentzat a iscartafolliare sas figuras, a bellu a bellu.
•Resurtados
Sa satisfatzione e, a bias, s’ispantu sunt mannos ca si est a beru chi sa natura est unu sugetu galanu e dìligu a lu fotografare, sa gente, su pòpulu collidu a pare, est a sa segura unu de sos mègius in assolutu. Custa fotografia nos dat contos giustos de comente semus fatos, sos òmines. Inoghe, in custu momentu particulare, s'interessu est unu e un'ebbia pro totus: su disafiu de sos pitzinnos in abba. E in medas giai sunt atendende·lu, ma su bonu – comente podet annotare un’ogru prus atentu - sunt in àteras fainas afainados.


text:
Canada
Articulu in logudoresu
Su Canada est un'istadu chi òcupat sa parte a nord de s'Amèrica setentrionale, e est delimitadu dae s'Oceanu Atlantigu a est, dae su Pacificu a ovest e dae s'Oceanu Artigu a nord. A sud e a nord-ovest (Alaska) confinat cun sos Istados Unidos. Pustis de sa Russia est su paese pius mannu de su mundu.
Su Canada est un'istadu federale cumpostu de deghe Provintzias e tres Territòrios, est una demogratzia parlamentare e una monarchia costitutzionale, rezida dae sa Reina Elisabetta II de su Regnu Unidu. Su Canada at otènnidu s'indipendèntzia dae su Regnu Unidu depustis de unu protzessu polìtigu chi fit comintzadu in su 1867 ed est istadu cumpridu in su 1982. Sa capitale federale de s'istadu est Ottawa.
Est una natzione multiculturale e bilìngue: sas limbas ufitziales difatis sun s'inglesu e su frantzesu. Però in Canada, pro su fatu de sa cumpositzione de sa populatzione, chi cumprendet medas etnias, si bi faeddan limbas meda. Su Canada est una natzione industrializada e tecnologicamente avanzada. S'economia si fundat printzipalmente in sas risorsas naturales e su comèrciu, in sa prus parte cara a sos Istados Unidos. Su Canada at medas e complessas relatziones cun sos àteros istados de su mundu, difatis faghet parte de su G8, sa NATO, s'APEC, de su Commonwealth of Nations, de Francophonie e de sas Natziones Unidas.
Cuntenutu
Etimologia[modìfica | modìfica su còdighe de orìgine]
Su nòmene Canada nde benit dae sa peràula de sos Iroquesos de su riu St. Lawrence (Santu Larentu), kanata, chi cheret nàrrere "bidda" o "acampamentu". In su 1535, sos indìgenos chi abitaian a curtzu de sa Quebec City de oe aian usadu custa peràula cun s'esploradore frantzesu Jacques Cartier pro indicare una bidda. Cartier dae tando in pustis at comintzadu a usare sa peràula Canada pro indicare no solu sa bidda ma totu su logu; dae su 1545, in sos lìberos e cartas geogràficas europeas an comintzadu a jamare sa regione cun su nòmene Canada.
Istoria[modìfica | modìfica su còdighe de orìgine]
Sa terra de su Canada est istada abitada pro millènnios dae medas grupos de populatziones indìgenas. Depustis de su 1492 sun comintzadas sas esploratziones de sos europeos, sa prima de Giovanni Caboto chi in su 1497 fit arrividu in Canada (forsis in Nova Scotia. Fit istada poi frequantada màssimu dae issos frantzesos chi aian comintzadu a si frimare in sa costa Atlantiga. In su 1793 depustis de una gherra durada sete annos sa Frantza aiat tzèdidu casi totu sas colònias in Amèrica. In su 1867, cun s'unione de tres de sas colonias inglesas de su Nordamèrica e cun sa colònia frantzesa, cun sa creatzione de sa Confederatzione Canadesa, est istadu formadu unu domìniu federale de 4 provìntzias.
Su sistema polìtigu e s'organizatzione de s'istadu[modìfica | modìfica su còdighe de orìgine]
Su Canada est un'istadu federale, istituidu comente e dominiu in su 1867, e dae su 1926 apartenente a su Commonwealth. Sa natzione est divisa in 10 Provìntzias e 3 Territòrios.
Provintzias[modìfica | modìfica su còdighe de orìgine]
- - Columbia Britannica
- - Alberta
- - Saskatchewan
- - Manitoba
- - Ontario
- - Québec
- - New Brunswick
- - Nova Scotia
- - Prince Edward Island
- - Terranova e Labrador
Territorios[modìfica | modìfica su còdighe de orìgine]
Sas tzitades printzipales[modìfica | modìfica su còdighe de orìgine]
- Ottawa, Ontario
- Toronto, Ontario
- Montreal, Quebec
- Vancouver, British Columbia
- Calgary, Alberta
- Winnipeg, Manitoba
- Edmonton, Alberta
- Windsor, Ontario
- Québec, Quebec
- Saskatoon, Saskatchewan
- Regina, Saskatchewan
- Hamilton, Ontario
- Sherbrooke, Quebec
- London, Ontario
Monarchia[modìfica | modìfica su còdighe de orìgine]
Persones de importu[modìfica | modìfica su còdighe de orìgine]
- Pierre Trudeau, polìtigu
- Neil Young, cantautore
- Glenn Gould, pianista
- Johnny Lombardi, editore
- Michael Bublé, cantante
- David Suzuki, giornalista, ambientalista


text:
In su Museu Nivola creimus in sa funtzione educativa de s’arte.
Su Museu proponet progetos formativos pro sas iscolas de cada òrdine e gradu istudiantes e insegnantes) ma finas pro mannos, famìllias, assòtzios, Universidade de sa tertza edade, disàbiles e turismu culturale.
In ocasione de sas atividades didàticas, b’est sa possibilidade de gosare de unu servìtziu de organizatzione logìstica pro màndigos lestros: paninos, merendas e gasi sighende cun s’agiudu de sas atividades de recreu de sa bidda.
Info e prenotatziones:
tel: 0784/730063 e-mail: didattica@museonivola.it


text:
S. Anselmi, episcopi et Ecclesiae doctoris
Die 21 aprilis
S. Anselmi,
episcopi et Ecclesiae doctoris
Deus, qui beato Anselmo episcopo dedisti alta sapientiae tuae quaerere et docere, fac ita fidem tuam intellectui nostro subvenire, ut cordi dulce sapiant quae nobis credenda mandasti. Per Dominum nostrum Iesum Christum, Filium tuum, qui tecum vivit et regnat in unitate Spiritus Sancti, Deus, per omnia saecula saeculorum.
Natus est anno 1033 Augustae (Aosta) in Pedemontana regione. Ordinem S. Benedicti ingressus in monasterio Beccensi (Le Bec) in Gallia, disciplinas theologicas confratres docuit, dum in via perfectionis alacriter currebat. In Angliam transgressus, episcopus Cantuarensis electus, pro libertate Ecclesiae strenue pugnans, exsilio bis mulctatus est. Multa praeclare scripsit, mystica theologia referta.
S. Anselmus obiit Cantuariae, in Anglia, die 21 aprilis 1109. Eius festum ascriptum est in Calendario romano anno 1688.